
Jo nad iks onvad ühti isi-emi, 
kui neid venniks kutsutakse. Simm, 
Henn ja Taavet nimelt. Needsamad, 
kes pühabati meil käivad. Päälelõu- 
nasel hakkab siis ikka harilikult mehi 
meile tilkuma, küll ühe, küll kahe, 
küll kolmekaupa. Tuleb Tuisulaanest 
Metsa Mikk, roostetanud toru kukil, 
vaatab uurides kadakasel karjamaal 
ringi nagu otsiks jänese jälgi, kõn- 
nib nagu kogemata meie akna alla, 
keerab oma kodusepise, kolmekort- 
lilise kasepuise kulbi hambu ja hak- 
kab kütist tegema, mis harjumata 
inimese ta kõrval läkastama paneb. 
Metsa Miku karvadesse kasvanud ° 
hingepeegel kisub veidralt grimassi 
ja ta ristseliti suust rõkkab suitsu- 
pallisid õhku surudes hoogne naer, 

nagu -plahvatusmootori = korstnast. 
Ootad vaid, millal ta sireeni hüüdma 
paneb. Ent sireeni asemel põristab 
kõige paksema passiga: 

»Kae korrat, ku va Puru roidab 
ka siiapoole“. 

Ja roidabki Puru ka siisioolk piki 
põllupeenart, valged takused kaltsud 
jalas, käed ristluil sõlmes, suu täis 
kõigemuretumat vilet, millele pää 
kaksipidi takti kaasa lööb. Puru näeb 
küll Metsa Mikku meie akna all, 
Purul on kodunt kavatsus kaasas 
meile matkata, ent Puru ei tee sest 
asjagi, Puru läheb meilt mööda, Pu- 
rul on puude otsa piilumist ja vilja- 
välju = vahtimist silmad täis, muuks 
pole tal parajasti mahti. 

Metsa Mikk mõistab, mis Purul 
mõttes, Metsa Mikk paneb kõik oma 
- kannatuse ja vastupidavuse proovile, 
Metsa Mikk- laseb Purul minna, 
oodates, et ta ise kord keerab. Ent 
Puru nüüd ei keeragi, nüüd ta alles 

näitab, et tal polegi mõtet olnud 
Laanetare juurde tulla. 

Viimaks katkeb Miku kannatus: 
»tlõi, Puru Jüri, Puru Jüri, tul' siia ! 
Puru Jüri, Toru Jüri, Maru Jüri, tul” 
siia, tul' siia!“ 

Haa laku panni, pai saks! Kus 
sa enne olid, kui nüüd alles hõikad ! 
Ei ma tule üht. = — 


Puru muudkui mõseb edasi, nii 
et valged kaltsud välguvad. Teel 
kohtab kolme minu tädipoega, ühel 
neist kanakuudi uks kaenlas, teisel 
midagi hoolikalt käes, kolmas, kõige 
noorem, sörgib suure karjapeni rat- 
sul teiste sabas ja tuututab kätt pasu- 
naks suul hoides: ,,Tuut, tuut, tubaka- 
kott, vana Simmu soolavakk“. 


Puru seltsib tulejatega. Neilgi oli 
mõte meile, ent nüüd meile ei tulda, 
minu suureks meelehärmaks. Nüüd 
nad kukuvad märki laskma ja mina 
ei pääse sinna. 


Koplilohku lüüakse laager, saare 
külge seatakse siht ja siis see alles 
lahti läheb — ikka üks kõmm ja 
põmm ja põmm, nii kui Narva lahing, 
süda aina valutab. 

Mikk seadub korraks nende manu 
minema, ent võidab kiusatuse: ,,Kae 
korrat, kui ma ärrale ütle, mis na” 
sääl lõksutese, hirmutese kik linnu 
mõtsast minema“, pahandab vaid. 
See tõstab ta minu silmis hiigla kõr- 
gele. Milline enesevalitsemine! Tema 
saab sinna minna ja eilähe. Saab 
ja ei lähe. 

Ta-on tõega suur inimene, see 
Mikk! Mina olen... noh, küll pärast 
näete-kuulete. 

Vahepääl olid meile - saabunud 
Vasiku Villem, Kurgi Kusta ja toast 
tulnud , korteriline Ul Uuidak naise 
Ellu ja poja Peeduga. Asetusid aid- 
roovikutele, pinupakkudele, kummul- 
det veetoobrile, kuhu keegi saab, ja 
ürgub jutt. Lokitavad kanadena iga- 

üks oma õrrel ja kogistavad igaüks 
sellest, mis talle parajasti pähe tuleb. 

Ma ei olks sugugi kade teid 
seda juttu kuulata laskma, aga just 
parajasti tulevad need, kellest algu- 
ses pidin rääkima, Vaadake, vaju- 
vad välja kolm suurt halli kogu nagu 
kolm kaljumägestiku hiigla grizzlit. 
Need nad ongi: Simm, Henn ja Taa- 
vet, tulevad üksteise jälgi astudes 
nagu” hundikari oma esiku järel. 
Metsa Mikk neid juba silmand, vis- 
kab: ,;Kae korrat, Noa pojad lasku- 
vad Araratilt““. Simm, Henn ja Taa- 
vet — Sem, Ham ja Jaavet on ko- 
halik põinte, millemeedletuletelu alati 
lõbusa  elevuse toob lätteks.' Venna- 
kesed lähinevad 'vehklevi käsi, leh= 
vivi hõlmu, latravi lõvvu. 

Tere Sem, tere Ham, tere Jaa* 
vet“, kõlavad hüüatused läbisegamini 
ja uustulnuile tehakse ruumi küll 
aial küll pinupakel, küll toobripõhjal, 
sest nüüd loodetakse kord jälle midagi 

huvitavat kuulda ; omjo velitsed suu- 
red teadmamehed, kes nende eneste 
ütluse järele kõigil sturil targul ja 
veel suuremail saksul vaieldes suud 
sulend. 

Suid neil ju on, sõnu ka ei puudu, 
kes neid teab. Millised s' need ven- 
nad õige on? 

Noh, niisugused, nagu neid näete, 
või minagi neist palju rohkem tean. 
Simm on tüikam, Henn oidukam, 
Taavet ladrakam. 

Muide mis nad on, on nad juba 
kõik. 

Ei seda häiri Simmu rõugearmid, 
Hennu tedretähed ega Taaveti kool- 
jaluu pahema käe seljal. Vahel nagu 
täiendaksid üksteist: võtta Simmu 
põskhabe, Hennu lõuahabe ja Taa- 
veti vurrud, siis saaks summas 
üks Metsa Miku nägune taimes- 
tik, nagu tal see ohtralt mugendab. 
Või kui ütleksime: Metsa Mikk on 
näolt va mesikäpp, Simm on siis 

pässu, Henn sokk: ja Taavet va 
tubane turtsu. Natuke lähisust see 
nende iseloomustamisekski pakuks. 

Ent üldkogult on ja jäävad ven- 
nad nendeks kaljumägestiku hallideks 
grizzliteks, kellena neid alul tutvus- 
tasin. 

Nende riidedki on porihalli karva, 
näivad ühest kangast lõigatud ja selle 
rätsepa õmmeldud, kellel eriala vist 
kartulikottide valmistelu. 

Lüüakse korstnad ette. Simm 
torkab -suhu roogse ,,mundstüki“, 
Henn . portselaanpäise ,,vanntoosi“, 
Taavet tollipikkuse ,,puksi“. Siis käi- 
vad käed tasku : Simmul pahempoole 
põue, Hennul kordamööda mõlemasse 
kuuekarmanisse, Taavetil parempoole 
kaltsa kalitsasse. Ja tulebki päeva- 
valgele Simmu neljakandiline papp- 
karp huvitava ,,Lumepalli veereta- 
jate“ pildiga ja maisiraamat, Hennu 
krabisev põisja Taaveti tubaka taga- 
varaga. Puhutakse, puhutakse, torgi- 

takse, kallatakse ,,eli“ maha, kaabi- 
takse ,,põhja“ välja, täidetakse, lae- 
takse, topitakse, keeratakse, tõmma- 
takse tuld ja varsti igal mehel ,,;palab 
ku Patajaani saun“. Kel veel ei pala, 
palub naabrilt täidet kuni kõik rahul- 
det, sest tuletiku suhtes ollakse hoid- 
likud. 

Simm neelab suitsu alla ja hingab 
avasui õrnsinise põuavinana õhku, 
Henn pahvib sõõrmeist halli auru 
nagu keev kohvikatel pliidil, Taavet 
popsib mokkade vahelt ja laseb aeg 
ajalt rõngaid, korduvalt küsides :,,Ei 
tiiä, kust täembe sedä viinä - piass 
saama? Ei tiiä, <kes mulle täembe 
sedä viinä piass andme ?“ 

Metsa Mikk, kes ka oma plahva- 
tusmootoriga kohal, soovitab Taavetil 
enesel osta ja teistelegi pakkuda, 
millise > ettepaneku jaoks Taaveti 
kuulmeaparaadil vastavaid vastuvõtte 
elemente pole. Suits hõljub pilvedena; 
pigimullid keevad päälaest ja popsuta- 

mise helidest võiks moodustada terve 
ksilofoni kontserdi. 

Noh nüüd! Ah; enne laseme 
Puru ,,kumpmanni“ oma peniratsa- 
nikuna, kanakuudi ukse kandjaga ja 
»tutsri“-mehega ka jaole" tulla ja 
toome mu isa toast teise juurde. 
Minu tädipoegi te ju tunnete :-pilges 
Ets, tõrges Kutt ja luiskur Att. Att 
on minust tüki noorem, maadleb al- 
les essuga, aga oskab mind - teine- 
kord oma luiskamisega nii sisse 
vedada, et omalgi endast pärast hale 
hakkab. 

Ets laseb juba eemalt laulu lahti: 

»oh sina esä, 
kes tegi pesä 
oma poja. Peedule“. 

See on Uidakule miääratud, kes 
meil ,,üllu“. nime sall tuntud ja keda 
niisugused laulud võrratult metsikuks 
võivad teha. Nii nüüdki. Üles, pinust 
lõhendik ja ,,Ma löö so kõrradi'so- 
diss!. Ka tiiat pildra, - kui ima- sull” 

üte õhute, sis sa enäp tõist ei taha!“ 
Ässitatakse tagant: 

»Anna talle !“ 

»Pane!“ 

»Lõika !“ 

»Keeda!“ 

»»Põleta !“ 

»Küdsate !“ 

»Kääna !“ 

»Soola !“ 

Ent Uidaku nägu omandab äkki 
kummaliselt virila ahastava ilme, sõr- 
med hakkavad värisema, lõhendik 
kukub käte vahelt ta enese varvas- 
tele, nahka maraskile ja verd til- 
kuma kratsides. 

»Mis nüüd?“ 

»Veri katki, nahk jookseb“. 

Uidak lööb oma tagaaetava looma 
metsikud verdunud silmad üle irvi- 
tava kogumi ja lõikava kiunumise 
ja vingumisega ,,piu pau!“ karjudes 
kaob ta Laanetare taga kasvavasse 
võsastikku, naine EIl poja Peeduga 

kannul, viimase tänitades: ,,Tillililli 
äss”, tillililli äss'!“ 

Kui enne kogistamisest rääkisin, 
siis selle võrdpildiks, mis praegu 
lahti pääseb, võiks olla kolme talu 
koerte, kanade, hanede, sigade ja 
varssade segamik, kust kostavad 
hauked,“*kaaked, röhked, hirnumine 
ja üle kõige paugub Metsa Miku 
plahvatusmootor: hahh, hahh, hahh, 
hahh. . . hahh, hahh, hahh, hahh... 


Ets aga, niisugusest soojast osa- 
võtust üpris liigutatud, väidab: 


»Sial sarve, kanal nisa”, 
vaskal tingu sellä pääl“. 


Puru teretab minu isa. Puru on 
minu onu. Tema on Laanemäe talu- 
nik, minu vanem Laanetare pops. 

ks tädimees on mul Pulk. Vaat, 
kuidas kord jälle see juttub : 

Pulk tuleb Purule külla. Meie ikka 
ka seekord sääl. Pulk Purule: ,,Sa 


oled vähem mees kui mina“. 


18 


Puru: ,,Mis sa... Kuidas vä- 
hem? Kui suur siis sina oled? Oled 
sa minust rikkam, sina konn! Või 
oled kerest jämedam, sina rääbis! 
Utle, või muidu“. 


Pulk: ,,Kust nüüd moonamees 
peremehest rikkam või kõhukam saab 
olla, aga olgu see pulgake kui pisike 
siin põrandal (näitab maha), aga puru 
katab ta ikka kinni“. 

Tõstis pulga põrandalt ja oligi 
see mitu purukübet peremehe silma 
eest ära varjanud. No siis tuli torm. 
Puru ähkis, Puru puhkis, Puru tõi 
oma müristamise masina välja ja 
klaperdas sellega terve talurahva läbi 
perenaisest kuni köögis tuldkohen- 
dava seitsmeaastase sigurinnani. Vaat 
niisugune mees oli Puru. Kui ta mäel 
kolistas, kuuldus, see kolmandasse 
tallu ja öeldi harilikult: 


»Va Laanemäe Puru väntab jälle 
oma müristamise masinat“. 

, Puru ise teadis puha ja lubas 
vahel naljaks selle müristamise ma- 
sina oma nooremale tütrele kaasa- 
varaks anda. 

Ega ta ei sallinud, kui temaga 
liig julge oldi, aga kui nägi, et teda 
peljati, naeris endale salakesi habe- 
messe, silmad välgatasid korra tihe- 
dates ripsmetes nagu hõõgsüsi mä- 
tasvihu kulus ja siis kärkis! 

»Kasi koju, lase emal püksid ära 
puhastada !“ 

Kes sellal nii peenest naljast 
aru oskas saada! 

Mina olin: oma onu-purukesega 
alati matis: neid vigureid, mis ta 
mulle meisterdas, ja sõnu, mis ütles, 
et ära pane pahaks. Aga ega ta 
kõige halvemaid mehi ka polnud ja 
tujuti oli veel nii hää, et karda 
kärbseid teist ära söövat. 

Puru tuleb pudeliga. Nagu päike 
oleks silmapilgul tõusnud ja oma 
kuldse säraga kõigi nägusid maali- 

nud. Nüüd mõistetakse miks Uida- 
kule kohe sõit sisse tehtud, sest 
harilikult hoiti seda lõbu tagatippu. 
Nüüd oli ka meil arusaadav, miks 
Metsa Mikk Puru nii taga hõikus. 

Puru käib pudeliga ringi ja pakub: 

»Säh, neela näljatäi! Säh, õgi 
surmasant! Ime verikaan! Kugista 
koilaadik! Riitsi raipenärija!“ Keegi 
ei protesteeri, võetakse iga sõna 
komplimendina, nagu meeste õndsa- 
test nägudest võin järeldada. 

Ja nüüd päästetakse jutupulk. 
Paisu tagant vabanedes tuleb teda 
üleliia kohinal ja mühinal, solinal ja 
vulinal, et esiotsa õieti miskit ei 
taha aru saada. On ju meie inime- 
sed harilikult neid mehi, kes kahe- 
kesi läksid hommikul metsa ja üks 
neist ütles: 

»Näe, jänes jookseb üle tee“. 


Töötasid terve päev vaikides ja 
kui õhtul tagasi tulid, tähendas teine : 

»Jah, jooksis küll üks jänes üle 

tee“. 
Aga kui juttama saavad, siis 
hoia alt; kust siis küll need sõnad 
tulevad ja jutud jooksevad, laulud 
laskuvad ja viisid veerevad. Juhtiv 
koht jutus on muidugi ,,Noa pojel“, 
laulus ja viisis vaatame veel perra. 

Simm armastab jutelda kohtuprot- 
sessest, Henn luiskab jahilugusid ja 
Taavet seletab oma masinaist, millest 
ta küll veel ühtegi valmis pole saanud. 

Keegi neist ei kuulata, mis teine 
räägib, ja selle tõttu siginevad pau- 
side kaasa aidates naljakad situatsi- 
oonid. Näiteks, Simm seletab oma 
kohtukoja kroonikast : 

»Kohtuhärra tõstis pliiatsi silma 
juurde ja hakkas sihtima“... Kuna 
Simm parajasti pausib, jatkab Henn 
oma jahilugu: ,,Käib pauk—kõmm!— 
ja va litul neli jalga vastu taevast“. 
Nüüd pausib Henngi ja Taavet lõpe- 
tab juttu oma imemasinast: ,,Paned 

masinasse ja teisest küljest soojad 
vorstid muudkui kukuvad sups ja 
lups, võta ja pista“. 

Täna saaks tõesti huvitavat juttu 
kuulda, ent ülal on vanaisa parajasti 
oma suure plaanvankri kuhjaga kotte 
täis laadinud ja sõidab rataste põri- 
sedes turgu, tuliräniga piibusüüdet 
täksides. 

Päike paistab pilvekottide vaheli 
vastse võivitsiku kaanena ja kuskil 
eemal erendab vanaisa vedise uhke 
seitsmetriibuline look. 

Külalised = kiirustavad = igaüks 
omale: hallid grizzlid kaovad Mat- 
sila varikusse, Puru vehib vilet lüües 
Laanemäe pedajate poole, Etsi-Kutti- 
Atti tõttavad Annemäe suunas, Metsa 
Mikk matkab Tuisulaande, Vasiku 
Villem oma sulase Kurgi Kustaga 
kui kangemaid mehi ei malda ka 
enam Uidakut oodata, kelle ta omale 
töhe tahtis kaubelda, enge litsuvad 
minema, et vesi varba alt virtsub. 

Mina jään veel välja vaatama, mis 
edasi saabub. | 

Vanaisa oma vankriga on juba 
pääkohal. 

Kotid rebenevad ja sajab suuri 
ilusaid valgeid herneid. Korjan neid 
ja söön aplasti. Nad on mu lemmik- 
toit. 

Kuni toast käuldub lühike kare 
lakooniline : ,,Sisse !“ 

Siis pean lahkuma vanaisa her- 
nestest. 

Toas võtab isa viiuli, mängib ja 
laulab kuulsat ,, Matu oru lambava- 
raste laulu“. 

»Matu Mari, joose, kakka 

kodu ots'ma soolavakka! 

Ärge ilmal” kuulutage, 

et meil supp oli must ja mage!“ 

Väljas aga puistab vanaisa her- 
neid, edikambris kogistab Uidak oma 
Elluga ja piipsib väike Peedu, kol- 
delt kõneleb kilk pikalt, pikalt... 


Terve elu on narrikas pantomiim 

mitmekesiste absurdsete hüüatuste 
saatel 


Laanemäe, Annemäe, Laanetare, 
Annetare, Matsila, minu lapsepõlve 
tuttavad armsad kohad! 


Il, 


Laanetare on suur hüüatusmärk, 
mille koma laastu ja punkt õle all. 
Viimane on Laanemäelt siia veetud 
sajaaastane ait, mille ülim paremus 
see, et talle alla võib tükkida. Aida- 
alune on pelgulinn, kus mul ja ,,Nee- 
rol““ sagedasti vaja varju otsida, kui 
asjad halvaks tükivad minema. Vahel 
tuleb meil mõlemail samal ajal sääl 
olla, siis unustame silmapilguks oma 
isikliku vaenu ja viha : mina ei torgi 
ega löö ,,Neerot“, ,,Neero“ ei äh- 
varda: urr nga nga nga! ega karga 
metsiku sõjahüüuga: var var var! 
mulle kätte või jalga, nagu ta seda 

tavaliselt teha soovib. Selle aida alla 
tegime kord Uidaku Peeduga tule, 
mille eest mulle siis ratsaväe tagu- 
ment sooritati, ent see pole just mu 
kõige paremaid mälestusi, misparast 
vaid selle mainimisega piirdume, ,,et 
tõele au anda“ nagu Kasper Suur 
ütleb (arvatavasti oli see mõni täh- 
tis subjekt, igatahes ,,Postimehe“ 
arvustaja teab kindlasti, kes ta on.) 
Aida ees ontikreid ja sõstraid, aida 
taga pujusid, aida paremal läigib 
ohtralt purustatud klaasi, aida vase- 
mal kasvab vägevaid takjaid ja kobru- 
lehti, mis mullapinna rammusust osu- 
tavad. Laanetare koma vahe punk- 
tist ei ulatu igatahes üle vakamaa 
laiuse ja seda vahet täidabki tikerde 
ja sõstarde istandus, mida meie ise 
marjaaiaks kutsume. = Kindlasti on 
sääl ka lilli, nagu võililli, köömleid, 
raudrohtu, punaseid ja valgeid ris- 
tikheinu, üheksameheväge, põdraka- 
nepit ja on kailupuid, valdavas ena- 

muses pihlakaid. Olge lahked, see 
on otsaaken, kust ema marjaaeda 
vaatab, siin ust ei ole, astume läbi 
aidvärava maja ette ! Ega meil kors- 
tent küll ei ole, meil on nõndanime- 
tatud tarekamber. Siin on esik, otse- 
uks viib tarre ja säält paremat kätt 
rehelasse. Vaat” siin tares ma olin 
kord päevis. Mis ma siis võisin olla, 
mõne kaheaastane või. Ega maise 
enam hästi ei mäleta. Kui ema 
välja läks, pani minu kambri kinni. 
Mitte just kinni, aga ma ei ulatunud 
linki üles tõstma ja see oli niisama 
hää kui kinni. Siis ma esmalt mui- 
dugi lõin lehepilli, kuni mind kuulda- 
vat arvasin, pärast võtsin oma väi- 
kese vasara ja kolkisinuksele, lauale, 
kapile, seinale, kuhu aga juhtus, et 
lust kuulata, kui kuulajaid oleks lei- 
dunud. 

Ühel hääl päeval, kui ma jälle 
kopsimisega ametis, tuleb tädipoeg 
Jass (Etsi vanem vend) Annemäelt 

meile ja küsib kavalasti: «Mis sa 
siin kolgid ?» 

«Igav on, välja taas.» 

«Mine's !» 

«Ku” ma'i saa.» 

«Arukest !» 

Ja Jass näitab, kuidas pilpaga 
linki üles tõsta. See on suur kul- 
tuuriline samm, ent peaaegu oleksin 
oma teadmisvalla laienemist eluga 
maksnud. 

Tarvitan kord õpitud tarkust, 
saan kambrist esikusse, näen tares 
tuld ja himu sinna. Ronin künnisele, 
kummardun ettepoole kopsti kuker- 
palli, tarepõrandale. Mis sest, üles 
ja tulele. II tull”, till tull” lasen laulu, 
katsun ühte tukki, tõstan teist, kuni 
sits seljas kärsuma hakkab. 

Oh sa mu meie, kui siis tulid 
«hüüavad pasunad.» Ja kui tuli kol- 
manda ja kõige alumise kleidini oli 
jõudnud, saabus ema. .Ja siis tuli 
vesi ja siis pandi mind magama. 


23 


Siit, pahemat kätt läheb uks 

° kambri. Esikambris elab korteriline 
UIl Uidak oma kolmeliikmelise pe- 
rega, tagakambris elame meie, ka 
kolmekesi. Tagakambrist viib väike 
uks sahvrisse. Ega's me rikkad pole, 
meil mööblist kõigest laud, paar pinki 
ja seinakapp. Kaks sängi ikka kah, 
tagaseinas päitsed koos nagu paar 
pusklevat tõurast jõudu katsumas. 
See on siis see Laanetare ja mina 
olen Laanetare popsi poeg, pisike 
kui päähari, valged juuksed muud- 
kui lehvivad, kui lasen sörki mööda 
Mädaloigu, Ubalohu, Toomelohu Laa- 
nemäe pedajate poole, või kaudu 
koplilohu, Annemäe saariku ja Va- 
bernalaane Annemäele. Laanemäel 
elavad minu vanaema ja onu, Anne- 
mäel elab tädi. Teine tädi elab An- 
netarel. Annetare ja Laanetare on 
Laanemäe talu popsikohad, minu 
ema, Annetare ja Annemäe tädid on 
Laanemäe talu tütred. Mina ei tea 

veel pooli asjugi, ei tea ka õieti, 
mis see «pops» on ja mis +«pere- 
mees» tähendab. Kui ma Laane- 
mäele lähen, ütleb mulle ou: »Mis 
teie ka siia tulete, te kuradid olete 
ju vaesed, lõikate nööriga leiba.» 
Kui ma kodus käsin nööriga leiba 
lõigata, saan suhu ja keelatakse ära 
Laanemäele minemast: «Mitte üks 
jalg!» Siis tuleb kord vanaema Laa- 
netarele ja ära minnes kutsub minu 
väljast ühes. Siis mind tee pääl taga 
aeti, kätte saadi, kinni võeti ja üsna 
põhjalikult läbi soeti. Ei aita vana- 
ema vastuseismised ega eestpalved: 
«Talle on kord öeldud, et ta enam 
sinna ei tohi minna, siis pidagu mee- 
les!» Noh, seisis siis kah meeles. 
Meie asusime Laanemäe ääre- 
nukal popsidena, nagu neid popse- 
taluväimehi muiste mitmeid ja mit- 
meid Maarjamaal leidus. Talu pä- 
ris vanem poeg, kuna teistele pois- 
tele-lastele sadat paar hambusse vi- 

sati: = «Säh, neela, topi oma lõuad 
kinni ja ära enam ürise!» — Või ei 
antud sedagi: lõigati mõni ääremaa 
siiluke, nagu servake suurest nahast 
laste pastaldeks lõigatakse, ja anti 
popsimaaks teatava rendi eest «ku- 
ni raha täis saab.» Siis tõsta oma 
tare selga ja käi kus kurat. Oma- 
pärane Rooma õigus ja Siberi sea- 
dus, ent tema alusel hingitsesime 
meiegi talu ääremaal ja oli meil see 
suur au «talurahva sugulased» olla. 
Mh, on vähemaidki asju -auks arva- 
tud. Mina ei tea küll, kas ma õieti 
mäletan, aga mul nagu ikka meeles 
püsiks, et meie «tare» sellal ainuke 
oli, millel korstent polnud, nii siis 
õigusega «tare» nime kandis. Tuled 
tehti «tares» (rehetares, ise elasi- 
me kambris), nii et tuletegijal küll 
silmad märjad, kambris aga kaunis 
lahe oli. Ja, oli kord aeg! 

Andis kuulata neid jutelusi, mis 
meil pühapäeviti aeti. . Omakohalt 

päris ülikool minusugusele tiplase- 
tingule, nagu mind pisikese kasvu 
pärast sõimati. Muidugi mind kus- 
kil jalus vedelema ei nähtud, selle 
eest oskasin juba hoida, aga näge- 
matuna-kuulmatuna = kägistin enese 
kuhugi pimedasse nurka ja ainult sil- 
mad põlesid nagu hundil pimedal 
ööl. Kord oli hull lugu juhtunud. 
Taaveti nooremaid poegi Juhan läi- 
nud metsa jahile jäneseid tapma. 
Ent mitte lihtsalt kust juhtub, vaid 
võõra mehe söödalt. Seda oli enne- 
gi ette tulnud, aga et söödapaneja 
jaole pole jõudnud, oli asi igakord 
õnnestunud. — Teisiti nüüd. Sööda- 
paneja valvas peidust, kes see kut- 
sumata külaline talle niisugust pa- 
handust teeb. Juhan tuleb. Muidugi 
mitte sööda manu sööma, vaid teise 
põõsasse jäneseid varitsema. Söö- 
dapaneja ootab, mis edasi saab. 
Kaks jänest nagu kutsutud sööda 
kallal. Söövad. Pauh-pauh. Maas. 

Juhan läheb võtma. Pauh. «Jaan, 
sa lasid mu maha.» Ei riksu ega 
räksu. Juhan kodu poole. Jõud kaob 
jalust. = Käpuli roomates jõuab ta 
viimaks koju. Saapad verd, sääre- 
marjad haavleid täis. Nüüd arutust 
küll, kuidas Jaanil — sel laskjal 
ikka — halvasti läheb. 

Henn: See on ju mõrtsukas. 

Taavet: See onteise elu kal- 
lale kippumine, muud nime sellele ei 
saa anda. 

Simm:Selle eest ta läheb Si- 
berisse nii kui midagi. 

Isa: Kas te olete siis kohtusse 
juba kaevanud ? 

Simm: Jah, või Tal Ma 
ütlesin küll, et tarvis kohe kaebus 
sisse anda, aga kas neist saab 
jälle midagi. Ootavad muudkui pääle. 

Taavet: No kes see kaebuse 
andja siis on? Juhan ise on praegu 
haige. Ootame kui ta tervub. 

Simm: Mis sa siis enam 

kaebad. Nüüd tal just hää kaevata 
ja valuraha nõuda. 

Henn: Jaan vist käiski juba 
leppimas. Oli teist sääl hommikul 
nagu vähekesi näha. 

Taavet: Käis teine jah. Küm- 
me rubla pakkus. 

Simm (rusikaga lauale): 
Kas sa kuradit kuuled. Kümme rubla. 
Noh egas Juhan loll pole, et ta sel- 
le ga lepib. 

Taavet: Juhan küsis kaks- 
kümmend. 

Simm: Kakskümmend!? Las 
sõidab siis Siberisse, kui targemat 
juttu ei oska ajada. 

Taavet: Mis? Juhan Sibe- 
risse ? Mis eest ? 

Simm: Sa oled kuradi hull, vaat 
mis ! 

Henn: No Juhan on ise süüdi 
ka küll. | 

Simm: Alla kahtsada ärgu 
hingaku! 

Isa: Ega küll jah, kui asja t õ- 
siselt võtta. 


H enn: Ära ikka viimaks tuhan- 
det taha. 


Isa: Õigus kah, kui asja teisi- 
pidi võtta. 

Siin läheb vaidlemine õige äge- 
daks, nii et vaevalt oskad vahet 
teha, kes räägib või mis ta rää- 
gib. Tubakasuitsust paistab nii palju 
vehklevaid käsi ja jalgu, et tahtmata 
meelde tulevad seitse tuulikut, mida 
muinasjutuline »suuretuule-mees“ 
ühest sõõrmest käima puhub. Kand 
kompsatab vastu maapõrandat, rusi- 
kas raksatab vastu värvimata lauda, 
kellegi pää kolksatab vastu madalat 
laetala ja kuuldub — traditsiooniline 
»korrat“, kutsutakse kihlveole : ,,Le- 
pime selle pääle“, keegi käsib ke- 
dagi kuhugi, teine teist teisele ko- 
hale minna, mida muidugi ei täideta 
ega täita saagi, sest kästavad kohad 


30 


- 


on niivõrt kitsad, et keegi kunagi 
pole kuulnud, et üks täiskasvanud 
inimene ja päälegi nii suur veel, nagu 
need sääl laua juures, neisse oleks 
mahtunud. Ägetsetakse kuni kihk 
üle, siis võib jutt jälle rahulikumalt 
joosta ja lõpp on see, et kuna Juhan 
ise ka osalt süüdi, võiks ju leppida, 
kuid ,,kümme rubla on siinkohal 
sandiraha, kahekümnegagi ei tehta 
veel midagi (täna ollakse meillaiad 
mehed), viimane, millega kõnet võiks 
olla, on viiskümmend“. Kuulan neid 
mehi ammuli sui ja pärani silmi. 
Viiskümmend rubla. See 
on määratu summa, mida ma omale 
ette ei oska kujutada, sest minu 
isiklik rahatagavara koosneb vaid 
mõnest vaskkopikast ja teiste omi 
ma pole näinud, mitte kunagi näinud. 
See on midagi kümnetuhande ta- 
lendi taolist, see viiskümmend rubla. 
Kuidas jõuab see vaene mees ometi 
nii suure summa kokku saada! Ei, 

tema on kadumisele määratud, sest 
nii suurt summat ta tõesti ei jõua 
muretseda ja peab Siberisse minema, 
sinna maale, kus sülg enne maha- 
sadamist jääks külmab ja kus hun- 
did oma sabadega aknaruudud puruks 
peksavad. 

Ja minu vaimusilma ette kerkib 
Siber: rida maju, akende ees hun- 
did, kes sabadega aknaid vemmel- 
davad: plõnn — tirr! üks ruut läks, 
plõnn — tirr! teine tagant järele... 
ja siis veel rida mehi, kes akende 
taga seespool seisavad ja läbi kat- 
kise akna välja sülitavad: ptüi — 
kõlks! hundi saba pääle ja jälle 
ptüi — kõlks! hundi saba pääle, 
kuni hundid metsa peletatud. Hoo, 
viiskümmend rubla on suur raha, nii 
suur, et selle eest terve Helme laada 
kõigi luie-päiega võiks ära osta ja 
võib olla, et veel ülegi jääks. Kui 
mul viiskümmed rubla oleks ja ma 
laadale saaksin! Kui ma aga saaksin! 

mänguasjade poodi: ,, Võtke! 


Ma võtaksin sada teist last — 
mis sada: niipalju, kui neid aga 
oleks — ja viiksin nad 
präniku- ja kompvekimüüja manu: 

[.,Sööge !“ 


karusselli juurde; ,,Sõitke!“ 
kometimajja: ,, Vaadake!“ 

Mis keegi iganes sooviks — 
ilusaid riideid, saapaid, maiustusi, 
mänguasju — kõike ma neile ostak- 
sin, kõikide nende soovid täidaksin... 

Unistus omandab lõpuks nii reaal- 
se kuju, et näen tõesti enese üm- 
ber ärevusest punetavaid nägusid, 
rõõmust säravaid silmi, lugematud 
käed haaravad mind ümber võttes 
kallistama, lugematud suud suudlema. 
Lämbun neist kallistusist ja suudlu- 
sist ja — ärkan. Toaõhk on täitu- 
nud suitsust, vängeist lõhnust ja veel 
vängemaist sõnust,” mida nüüd kui 
ilgeid konni sajab. Kisun ennast veel 
enam kokku ja värehtun vaheteva- 

hel, nagu hoopidest puretud ihu vaid 
mõne raskema löögi puhul veel tuk- 
satab, sest muul teel kõigele sellele 
reageerida ei saa. 

Nii möödub minu lapsepõline pü- 
hapäev tubakasuitsuses õhus, kuu- 
lates ,,vanade inimeste“ mitmeke- 
sist ,,elutarkust“. 


Kihvt sööbib ihhu, mürgitab vaimu. 


Kõigest imelikum oli see, et 
vende ema vagatseja oli. Tuli meile 
mõnikord, kui kedagi teist polnud, 
tõi raamatuid ja rääkis palju ,,Eesu- 
kesest“. Kui tagakambris mehed 
koos olid ja oma juttu ajasid või 
»tondipiiblit““ lugesid, katsus ta 
mind kuidagi enese juurde eeskamb- 
risse saada ja hoiatas siis, et ma 
mitte sarnaseks ei saa nagu ,,need 
sääl“. Oma poegade pärast kurtis 
ta, et need Jumala ära olevat unus- 
tanud ja kuradile andunud. Sarna- 
sed jutud tüütasid mind samavõrt 

kui tagakambri vänged naljad, ent 
minna polnud kuhugi; igatsesin sinna, 
kus vähem kuradit ja vähem ka seda 
igavat vagatsemist, ent ruum oli se- 
davõrt kitsas, et vaid jumala ja ku- 
radi enesevahelisel pusklemisel nen- 
de vahele pidin mahtuma ja sääl 
laiaks sain litsutud nagu mõni iga- 
nenud voodilutikas. Õigupärast po- 
leks mull küll tarviski siin enesest 
pajatada, aga kuna seegi kõik üht- 
lasi terviku saamiseks tarviline, siis 
olgu ta ka siin ära öeldud. 

Harvu kordi juhtus ema poegade 
seltsi neid manitsema tulema, siis 
algas vormiline vaidlus, milles võit 
kord ühele kord teisele poole kal- 
dus ja lõpuks ikkagi igaüks oma 
meelt jäi. Ema palus poegi ümber 
pöörda ja viimse kohtupäeva pääle 
mõelda: ,,Enne tuleb surm, pärast 
surma tuleb kohus,“ lõpetas ta ma- 
nitsuse. 

Mehed naersid pisarateni: 


»Jumal võtab kondid kotiga sel- 
viib kohtusse.“ 

»Mis eest see kohus siis tuleb?“ 
— Teie pattude pärast. 

»Mis asi see patt peaks olema?“ 
— Jga päev teete pattu ja ei 
teagi veel, mis ta on. 

»Ei mina pole midagi pattu tei- 
nud. Napsi olen võtnud, lapsi olen 
teinud, aga patust pole veel midagi 
kuulnud.“ 

Nii nad koerad irvitasid. Ei mina 
aru saanud, kummal neist õigus, ega 

nad vist isegi õieti teadnud. Nii 
kui keegi teine kuskil mujal puht- 
südamlikult ise tunnistas: 

»Eks nüüd sinna taeva oleks 
ikka himu küll saada, aga nõudmi- 
sed on liig valjud — mine tea, kui- 
das veel läheb. Ei mina sellepä- 
rast seda va saatanatki nii väga 
siuna, tuleb veel viimaks teisega 
tegemist teha, siis halb, kui liiaks 
ära pahandad.“ 


ga 


» 

Nii need inimesed on: tahaks 
ikka taeva ka, aga ega põrgu pooltki 
maksa laevu ära põletada. 

Ime, et nii vagal emal nii vähe- 
vagad pojad olid. 

Vist oli ema vagadus sõjel ham- 
bad ära viinud, või tahtsid nad 
oma vagaduse napsiga politilist ta- 
sakaalu kahe suure monarhia vahel 
õiendada. Muide, nii väga kuradi 
omad nad ka polnud, minul vaid po- 
leks kõlvanud sellal kõiki nende ju- 
telusi kuulata, ent nagu ütlesin: ku- 
hugi polnud minna, sellepärast . 

Kord juhtus nende karjapoisile 
õnnetus: sügisel rehekütu aegu när- 
bis tares reheahju paistel vingu. Po- 
leks jaole saadud, välja toodud, hõõ- 
ruma hakatud, mine tea, mis tast 
oleks saanud. Sellest siis jälle jutt 
pöördus surma ja elu pääle ja sai 
kuulda mõnda arvamist. 

Henn: Ega palju puudunud, kui 

»oleski surnud. 

Taavet: Surnud mis surnud. 

Simm: Vaga ja valmis. 

Taavet: Ime küll — inimene 
sureb. Kuhu ta siis jääb ? 

Henn: Kessi? 

Taavet: Inimene ikka. 

Simm: Kuhu ta jääb! Auku 
aetakse. Sap's pole näinud. 

Taavet: Aga see? 

Simm: Missugune see? 

Taavet: See, mis elas. 

Henn: Mis sääl siis elas. Süda 
tuksus, veri käis, see oli see elu kõik. 

Taavet: Aga mis selle südame 
tuksuma ajas? 

Henn: Ei miski; see on nii 
loodud. 

Taavet: Aga kes lõi? 

Simm: Kes seda teab, kes lõi. 
Kes sääl juures oli. 

Isa: Kas Jumal ei loonud? 

Sõib: Võib ka olla, et Jumal lõi. 

Isa: Aga kuidas pühakiri ütleb? 

H enn: Pühakiri? Pühakirja on 
võib olla samasugused inimesed kir- 
jutanud nagu mina, sina või teine- 
kolmas ... 

Isa: Kust nüüd meie... 

H enn: Nojah, ütleme meist nüüd 
ei saa, ei ole seda taipu pääs, aga 
inimesed need ikka olid, kes ta 
kirjutasid. 

Taavet: Aga käsud ? 

Henn: Mis käsud? 


Taavet: Kümme käsku tõi 
Mooses Siinai mäelt maha kahe ki- 
vilaua pääl ja need olid Jumala enese 
sõrmega kirjutatud. 

Simm: Hähähž. 

Henn: Võib olla, et olid. 

Isa: Imelik küll see inimese 
sündimine ja suremine. 

Simm: Sama lihtne kui härja 
ja hobuse oma. 

Taavet: Ja mis lihtne ta 
neilgi on. 

Simm: Sääl pole õige miskit 
kunsti. Näed, karjatüdruk ... kas 
ta muud tööd oskab, aga tite saab, 
et lust vaadata. 

Jutt tikkus üsna libedale teele, 
kui keegi külainimene saabus põne- 
va uudisega: Keegi laadalkäija läi- 
nud teeäärest kaerarõugust kaeru 
võtma, peremees saanud juurde, löö- 
nud haluga maha. Hommikul leitud 
mees kaerasiiletäiega surnult, hobu- 
ne vankriga teekraavis, ka halg, 
millega kaeravõtja surnuks löödud, 
saadud kätte. Mõni parastas, mõni 
kahetses; see nimetas varast ,,ku- 
radi koeraks“, teine peremeest ,,ti- 
gedaks hundiks“. = Igaüks oli oma 
juures kindel. küllap neil kõigi! vist 
omajagu õigust oli. Mind vaid hu- 
vitäs kõige selle lõppkokkuvõte: 

Simm: Noh, näed nüüd? 

Taavet: Mida ma näen? 

Simm: 0Kõksti haluga ja koi- 
vad sirgu. 

Henn: Sääl on nüüd su ime- - 
lik sündimine ja suremine. Heh! 

Nii see jutt aeti ja viimaks ka 
jäeti, aga pinnapäält palju sügava- 
male ei jõutud, sest oldi vaid enda 
pääle julged, ei ustud ega otsitud 
teiste teadmisi ega sügavamale 
tungivaid seletusi. 


V. 


Meil elas ,,edikambris“ = sellal 
»Ull Uidak“ oma naise Ellu ja poja 
Peeduga. = Mispärast ta Uidak oli, 
seda ma ei tea — priinimi see pol- 
nud, ristinimi ammugi mitte; võib olla, 
et ta liia kõhnuse tõttu teda sedasi 
kutsuti:oli kui tunamullune tulihänd —- 
aidroigas selgrooks, korvirõngad kül- 
jeribideks, pudrukarp pääks. Suugi 
oli tal alati nagu putru täis, kui ta 
oma põhjatuid lugusid patras ja vil- 
laseid värssisid veeretas. ,,R“ põri- 
ses ja plärises nagu vanaeide taku- 


41 


ketramise vokk, ,,s“ sisises kui kol- 
desse küpsma pandud hapu õun ja va- 
hel jutuhoosse sattudes tegi mok- 
kadega niisuguseid imelikke hääli, 
nagu oleks talle tulikuum kartul ko- 
gemata suhu sattunud; teinekord jälle 
nagu rüübiks ta tassi päält kuuma 
teed. Harilikult teda vanemate ini- 
meste sekka kõnelema ei lubatud 
tulla, aga teinekord tuli ta üsna lu- 
bamata ja siis oli tegu temast 
lahti saada. Isa ta ikka kartis, ent 
oli juhtumisi, kus isegi isa autori- 
teet ei suutnud teda taganema sun- 
dida. Uidak polnud just tavaline hull, 
siiski hullu nime talle igaüks andis, 
kes teda vähegi tundis. Niipalju kui 
mina mäletan, oli ta liiaks avameelne 
ja otsekohene, kuna meie nurga ini- 
mene sellal ikka vähekesi salalik, 
»kaval“ püüdis olla, ka oma lähema- 
tele sõpradelegi. Kohtasid sa kedagi 
kuhugi minemas, siis küsiti küll moe- 
pärast, kuhu teine läheb, ent keegi 

ei lootnud õiget vastust saada, sest 
oli juba lihha-luusse kulunud see ,,nii- 
sama natuke väljapoole“, et isegi 
põlvekõrgused lapsed teda tarvitasid. 
Uidak aga ,,ulpsas“ alati välja, kuhu 
ta läheb või mis ta teeb ja selle- 
pärast oli ta esmakordselt hull. Ja 
kui juba esmakordselt hull ollakse, 
küll siis leidub põhjusi teise- kolma- 
"ja neljakordsekski — hull-olemiseks. 
Uidaku jutud-kõnedki polnud tava- 
liste inimeste omad. Kuna tavaline 
inimene mõnda juhtumist oma sõna- 
dega edasi andes igavalt oma ,,tema 
tegi“ ja ,,mina tegin“ või ,,mina üt- 
lesin“ ja ,,tema ütles“ korrutas, lõi 
Uidak tühjemastki loost niisuguse 
eepose, et lust kuulata. Võtame või 
näiteks loo ,,ülekohtust“, kus hiir 
tahtis üle tiigi minna, aga et ta me- 
hike ujuda ei mõistnud, konna ene- 
-sele abiks palus. Tavaline inimene 
oleks oma ,,hiir palus“ ja ,,konn lu- 
bas“ ja ,,kull lendas puu otsast“ ära 

öelnud ja ise pärast väga uhke ol- 
nud, aga Üidak juba sellega ei lep- 
pinud. Tema rääkis kõigepäält, kui- 
das Konna Kusta Veisjärve ääres 
kesamaad kordas ja hobust nuhtles: 
»Nõi,; sa kuradi hing, kas mina pean 
sinu asemele aisade vahele vedama 
minema!“ Väsib viimati hobuse sun- 
dimisest, istub põllupeenrale piipu 
tegema, säält tuleb piki peenart Hiire ° 
Joosepi tütar Madli korv käeotsas 
ja tahab teisele poole järve kure- 
marjule minna. Palub Kustat, et see 
teda üle viiks. Kusta kurjalt kärkima: 
»Kas sa kasid kohe koju! Või kallil 
tööpäeval » lonkima ja aega viitma! 
Kas teil kodus paremat teha pol- 
nud! - Kuidas, mina sinu üle saan! 
Ega ma mõni aurulaev pole, kes ini- 
mesi Virisu väinastKuresaarde veab!“ 
Madli muidugi mahedasti meelitama: 
»Kulla kuku Kustake, mu musurul- 
like, kui üle viid, saad säälpool 
sõbra poolest saia ja musu.“ Kusta: 

x 


»flm, aga mis peremees ütleb, kui 
näeb, et ma hobuse kesale konuta- 
ma jätan ja ise parvega minema 
pistan. Madli jälle mahedasti: ,,Pere- 
mees ei pane seda tähelegi, kaua 
sa seda lühikest reisi käid“ — Nii 
veeniski Madli Kusta enese küüti- 
jaks ja nii panidki nad parvega tei- 
sele poole purjetama. Küll peremees 
«seda siinpool nägi, et sulane lojuse 
põllule ula jättis; küll ta juba mai- 
dale paraja malgagi metsas valmis 
otsis. Ent säälpool ? Polnud Madli! 
saiaraasugi ja kui Kusta musu hak- 
kas nõudma ja sellest sonima, veh- 
kis Madli vapralt vemblaga ja küsis: 
»Kui sa musu tahad, siis tõmban 
sulle sellega paar tulist üle turja, 
etturi vastu tümab, see on su musu“. 
Tõuseb vaidlus, tüli, taplus — üks 
kisa, kära ja karvakiskumine. Eks 
kisa pääle ilmu kohale va Kulli- 
Kaarli. Temalt olid poisid-pahandu- 
sed hiljuti parve ära nuusanud ja 

teispoole järve toimetanud. Sellesa- 
ma parvega nüüd Kusta Madligi üle 
järve tõi. Kulli-Kaarli kohe Konna- 
Kusta kallale: ,,Ah sina olidki see, 
kes mu parve ära vedas, nüüd vead 
muudkui siin oma libusid!“ Kulli- 
Kaarli kipus oma kaikaga Kustale- 
Madlile külgesid kratsima, need ladu- 
vad lahva-lahva sohu, et vetes vi- 
kerkaarid ja samblaid sajab. Säälap 
siis see suurim õnnetus: rutuga pole 
aega ette rabada, kiiruga taha kaeda, 
Kusta kaob koltasse, Madli matkab 
mülkasse, pilliroos vaid nutab vae- 
seid tuul: uuuu. . — Nii umbes see 
Uidak oma lugusid jutustas. Viisi- 
sidki ta vahest “veeretas, umbes nii- 
suguseid: 
»Vaatke vana Vasiku Villem 

luiskab oma vikatit. 

Villemil on vikat vastne, 

toodud toona Tarvastu laadalt, 

selle vikatiga Villem niidab 

palju laiema kaare 

kui mõni Ull Uidak, 

kui me niidame Mää-laanen«. 

Nagu näete, üsna primitiivne 
luule, aga küll ta käis. Minule vä- 
hemalt oli Uidak sellal esimene luule- 
meister ja ma olin ta ettekandeist 
üpris vaimustet. Tööd tegi Uidak 
ad libitum. Võib olla, poleks ta aas- 
tate kaupa töhe läinud, ent ta naisel 
Ellul oli niisugune sundimise politika: 
kui mees juba mõne päeva tööta ko- 
dus oli luidanud, pandi kõik söögi- 
poolne luku taha ega antud Uidakule 
ka tüli ega tapluse järgi terakestki 
hamba alla panna, nii et ta tahes 
või tahtmata pidi kodust välja mi- 
nema tööd otsima. Teadagi, et Üi- 
daku teenistuse tasu kuskil kuigi 
suur polnud: hullu võetakse tööle 
vaid ta odavuse tõttu. Uidak ise 
ahne ka polnudki: pahandas, näi- 
teks, miks temalt pääraha ei võetud, 
kuigi ise käis pakkumas — »Kas 

ma siis mees polegi!« Kes teda 
nüüd meheks pidas! 

Uidaku naine oli Uidakust — tüki 
hullem. Ta kandis kodunt kõik mehe 
teenitud palukesed välja jumala-muidu 
teistele jagamiseks, laskis koduski 
leiva mullaks hallitada, jahule- ussid 
sisse sigineda, lihale roisu lõhna 
juurde tulla, aga mehele ei täidinud 
süüa anda. Kui vahel andiski, . siis 
ainult halvemat; paremad palad sõi 
poja Peeduga ja ise ärritas Uidakut 
veel -päälegi: ,,Näed, meie sööme, 
aga sulle ei anna“. Kord ta Uida- 
kult selle eest luuavarrega pähegi 
sai; Uidak ise kiitis pärast: ,,Vaat 
see oli plõks, mis talle . annin“. 
Poeg Peedu oli puha koerust täis. 
Marjapõõsastesse, uppa, kaalikaisse 
— igale poole teda sai. Ja kui ka- 
val ta: kõhuli roomama, luurima ja 
hiilima oli! Veel: lõikas kaalikad 
alt, istutas päälsed uuesti peenar- 
dele; ei saadud enne aru, kui leiti, 

et kaalikaid palju ära närbinud ja 
viga järele vaatama hakati. Ega EII 
siis veel uskunudki, et te ma pai- 
poju seda teinud. Ajas süü naabrite 
kaela. Mäletan, kui ühel pühapäeva 
õhtupoolel suur sõnelemine sel puhul 
tekkis. Naabrid olid asja seletama 
ilmunud, aga mis sest kasu! Kõ- 
neldi, sõneldi, sõimeldi, pahandati, 
vannuti ja mindi lahku, igaüks sama 
kindel oma õiguses nagu ennegi. 
Võib olla Eli teadiski Peedu süüd, 
aga egas ta sellepärast seda teiste 
ees üles tunnistama hakanud. Ei, nii 
hull polnud - ta ammugi mitte, ega 
teinud ka sarnast totrust meie juu- 
res palju keegi. Vähe oli neid, kes 
nii tegid nagu minu ema, kes, kui 
ma kord tädi juurest mulle kingitud 
korviga koju tulin, minu — kättpidi 
uuesti tagasi viis, et järele kuulata, 
kas ma korvi mitte oma loaga 
pole võtnud. Et minu nimi ka 
Peedu oli, siis kutsuti külalastes 

meid vahetegemiseks: Uidaku poega 
isa järele »ulluks« mind jälle »tar- 
gaks« Peeduks. Uidaku poeg oli 
nüüd minust küll mõneski tükis tar- 
gem ja lõpuks, mis sest ullust või 
targast ikka kasu, kui meid mõle- 
maid marjule minnes ühtemoodi kü- 
lalastelt sõimati. Ja kui sõimamisest 
ei arvatud mõjuvat, toodi lisaks ki- 
vid ja kaikad platsi, mille eest mui- 
dugi muud turva polnud, kui kiiresti 
kodu katuse varjule jooksta. Ent 
tuli aeg ja juhus, andsime ka neile, 
kui jõud võrdsed olid ja vastastel 
abiväge käepärast polnud, sest egas 
meistki papist poisse ole uskuda. 


VI. 


Ühel päeval, kui neil tagakambris 
jälle »kommerents« koos oli, pistis 
Uidak äkki oma nina ukse vahelt 
sisse ja küsis: »Taavet, kus poeg 
Pärt on?« 

Öeldakse, et mõni sõna mõjuvat 
nagu tuletungla püssirohuaita viska- 
mine. Mul ei ole vastavaid koge- 
musi ja ei tea, milline see mõju just 
on, taipan vaid vähekesi, et olgu 
milline tahes, ta siiski liig lühivälte- 
line on sellega võrreldes, mis nüüd 
saabus. Võiks vahest vähekesi ligem 
olla herilaste pesasse pistmine, ent 
seegi ei annaks täit vastet. Mitte 
ainult Taavet, vaid ka Simm ja Henn 
tundsid end äkki puudutatud olevat, 
kargasid üles, hakkasid keksima, kä- 
tega vehkima ja nii inetuid sõnu 
ajama, et vaevalt mõni oleks leidu- 
nud, kel see armas kuulda. Tuli 
»tuliseid«, »mädanuid« ja palju muid, 
kel nad kõik meeles. Lubati »köita«, 
»virutada«, »anda«, »näidata«, »maha 
lüüa« ja veel viis muud imet seitsme 
soolasega toime panna. Isa vaid es- 
malt püüdis rahustada: tegi Uida- 
kule valju noomituse, et ta üle ukse 
vaadata ja midagi ütelda julgenud, 

palus külalisi »ullu inimese ° lori« 
mitte kuuldavakski mõtta ja muud, 
mis talle veel meelde tuli. Ent vähe 
see kõik aitas: ütlus oli kord küla- 
lised marru ajanud ja miski ei jõud- 
nud neid enam lepitada, muudku 
»Oleme suurte sakstega asju ajanud 
kõrgemates kohtades käinud ja nüüd 
siin saunaurkas julgeb üks hull ini- 
mene meile niiviisi ütelda«. Seda 
veel isa nii südamesse ei võtnud, 
aga kui üks vennist seda »urgast« 
muu seas »kaabakate pesaks« ni- 
metas, kargas temagi süda täis ja 
ta küsis: »Kuidas sa tohid minu 
maja teotada! Kes on kaabakad!« 
Ja siis see tuligi. Tuli nagu rahe- 
hoog. Kaabakad olime meie kõik, 
kes ses majas elasime, lisaks veel 
verivaesed sandid, nadikaelad, var- 
gad ja mis muud ütlejaile meelde 
tuli. Lõppes terve lugu sellega, et 
isa tuletas külalistele meelde, et 
meister mitte umbseid seinu majale 

pole teinud, vaid nendegi jaoks tea- 
tavad augud jätnud, mida neil nüüd 
paras aeg tarvitada, kuni veel pole 
kätt krae külge pandud. Siis sähvas 
Henn isale: 

»Maksa oma võlg ära, näru!« 

Mispääle isa: 

»Võla maksan siis, kui tärmin 
tuleb «. 

Henn: Mina nõuan kohe nüüd 
siinsamas kätte. 

Isa: Nõuda sa ju võid, teine 
asi saamisega. 

Henn: Siis nõuan kohtuga, la- 
sen pristavi tulla, oksjoni teha, müün 
su urtsikulogu, hobusekronu, leh- 
makondi, lambanärud,  põrsaroisud, 
kola-kala, pajad-panged, liuad-lusi- 
kad, riide-hilbud ja sinu enese ühes 
kõige su sisekonna ja soolikatega 
ära, et oma kätte saada. 

Isa: Nii suur see võlg juba ei 
ole, et kõike seda tarvitseks müüa, 
mis sa praegu siin ette lugesid. 

Henn: Ja mis sa ennast siis 
ikka kõige oma rämpsuga kokku 
arvad maksma minevat ? 

Isa: Noh enam ikka kui su 
kümme rubla. 

Henn: Või kümme rubla, või 
ainult kümme rubla. Aga kus kol- 
me aasta protsent! Ahah. Mis sa 
nüüd ütled? 

Isa: Aga kus mu koer, mis sa 
enesele viisid! Kas sa selle eest ka 
kellelegi midagi maksid, mis! 

Henn: See koer. See ka kel- 
legi koer oli. See ei olegi koera 
nime vääriline, kui õige õigust ütelda. 

Isa: Mis see siis oli? 

Henn: Oli, mis ta oli. No kui 
sa koera eest - protsenti, - või 
protsendi eest koera nõuad — ei, 
kui protsent koera eest jääb, siis 
võlg — kümme rubla olgu ikka ot- 
sekohe siinsamas peo pääle makse- 
tud puhtas rahas, muidu ma kae- 
ban homme päev kohtusse. 

Taavet:Muidugi kaeba, ära jäta! 

Simm: No kus ta jätta saabki: 
ega see tema raha polnud — see 
oli minu raha. Kui tema küll jätab, 
ega mina jälle temale siis ei jäta : 
nõuan otsekohe oma välja. 

Ei tea, mis mõtted isal olid, võib 
olla oleks viimati veel paluma haka- 
nud, aga Uidak kutsus ukse vahelt: 
»Peremees! « 

Isa: Mis sul sääl jälle on? 

Uidak: Tule siia! 

Henn: Mine, Uidak laenab sulle 
võlamaksmiseks raha. See oli mui- 
dugi pilkamisi öeldud: vaevalt usti 
kuskil Uidakul seda raha olevat. 
Ent — elame, näeme. 

Ja nägimegi. Isa kutsel tuli Ui- 
dak tuppa ja kui ta kõik oma tas- 
kud läbi oli katsunud, korjas mõne 
kopika enamgi, kui võlatasumiseks 
kulus. 

Uidak: Võta see raha ja mak- 
sa oma võlg! 


Henn sirutas käe juba raha jä- 
rele välja, sääl peatas teda isa: Aga 
viitung ? 

Henn: Mis viitung ? 

Isa: Viitung, sooloveksel. Too 
siia mu sooloveksel, muidu ei tohi 
raha puutuda, kuuled ! 

Henn hakkas mööda taskuid ko- 
- bama, tõi välja säält mitmesugust 
kraami: liikmetega noa, püssirohu sar- 
ve, tongikarbi, haavlinartsu, kaks 
õiget ja ühe kõvera naela, vana viili, 
piibu, tubakukoti, tikutoosi, leiva- 
raasukesi, viljateri, heinapepri, pa- 
beritükikesi, aga seda paberit ei 
leidnud. 

Henn: Sooloveksli toon homme 
(sirutab käe raha järele). 

Isa: Ei tohi, kurat, Henn. Enne 
too sooloveksel siia !—Uidak oma 
otsekoheses - kohtlases meeles »ar- 
vab, et aeg on temagi käes mõõga- 
ga sekka lüüa, kahmab nukast kirve 

kuidas ta sääl oma ülestõstetud kir- 
vega äkki situatsiooni teisendab : 
silmapilkselt tühjub tuba külalisist; 
ainult suitsutorte ja mõnesuguseid 
lõhnu tundub veel õhus, väljast aga 
kostab kõnekõmin, mis varsti kau- 
gusse kustub. See tuli isale üsna 
tahtmata-ootamata. 

»Kes kurat sind kutsus«, küsis 
ta Uidakult. 

»Ei keegi. Tulin ise, kui nägin, 
et peremees hädas.« 

»Mis häda mul siis sinu arust 
oli? « 

»Eks need vennaksed tahtnud 
sult raha ilma viitungitä ära võtta, 
miks sul siis häda polnud.« 

»Oh sa oinapää küll, seda aru- 
kest, mis sul ka on.« 

Uidaku teinepool pistis pää ukse 
vahelt; 

» Jaak õe, tule siia !« 

Uidak: Noh mis sa sääl jälle 
tahad ? 

E 11: Tule siia, siis ütlen. 

Läkski Uidak meilt oma tuppa. 
Natukese aja pärast tuleb meie poole 
Uidaku-Peedu, läheb otsekohe laua 
juurde ja tahab raha laualt ära võtta. 

Isa (valjusti): Poiss, mis sa sääl 
teed ? 

Uidaku-Peedu: Isa käskis 
raha ära tuua. 

Isa: Või isa käskis. Las raha 
seista! Ja mine lase isa siia tulla! 
Aga jalamaid, kohe! 

Uidaku-Peedu tegi sääred, ent 
ei käskinud kedagi isa meie poole 
tulla. Kartis vist, et pettus avalikuks 
tuleb ja ta aha pääle saab. Asi oli 
neil nimelt üle kahe emaga mõel- 
dud, et petavad sedasi Uidaku raha 
välja ja mis siis edasi sünnib, pole 
nende asi. 

Uidak ilmus ise tüki aja pärast 
ja siis selgus kõik. 

Isa: Saatsid sa Peedu raha jä- 
rele? 


Uidak: Kus mul õige raha 
järetaja, küll mina juba ise omad 
rahad järetan, pole sinna mingeid 
järetajaid vaja. 

Isa: Kes teda siis ometi saa- 
tis? Peedu käis siin, tahtis raha 
ära võtta laualt, öeldes: ,,lsa käs- 
kis raha ära tuua. 

Uidak: Seda see vana Ell 
mind sinna kutsus. Lähen küsin: 
»Mis sa minust õige tahad,“ tema 
kohe (Ellu häält imitee- 
rides): —,,Ei taha kedagi, tahan 
sind korraks kaissu võtta.“ 

Il sa: Kas siis võttis ka kaissu? 

Uidak: Võttis ikka kah vei- 
dikese. 

Andis mulle palju mõtelda neist 
asjust, mis sel pühapäeval oli näh- 
tud-kuuldud, aga ikka veel imeliku- 
malt edaspidi juhtus, mis mõttele 
järjest uut toitu lisas. 

Uidak sai oma raha kätte ja 
toppis teda igasse taskusse tüki, et 

»EIl kohe kõigile käppa külge ei 
saaks ajada,“ nagu ta ise seletas. 
Ei mina .saand aru, miks need pa- 
beriräbalad teistest paremad - olid: 
polnud neil ilusat piltigi pääl, mis 
oleks silmale himu teinud vaadata. 

Uidak vihastas Taavetit pärimi- 
sega selle pojast Pärdist. 

Peatume pisut vennaste pere- 
kondlikus suhtes. 

Lapsi oli vaid Taaveti eidel, 
poistennal — poiste naisel (Simmu- 
Hennu kutsuti »poisteks« ja nende 
»naist« poistennaks) polnud lapse- 
looma. Taaveti lapsist oli poisterah- 
vast neli, plikasid kaks. Poisterah- 
vas olid: Kurt, Pärt, Juhan ja Juu- 
lus, plikarahvas — Agaate ja Benita. 
Kurt oli vennist kõige vanem, üht- 
lasi ka kõige hõelam, mispärast talle 

tema iseloomule vastavam »Kurat 
nimeks anti. Pärt — nii iseloomutu 
nagu ta oli, võeti ta nimi ainult 
vanema venna omaga seltsis suhu, 
öeldes: »Kurati pärat (päralt),« kus- 
juures »päralt« Pärti pidi tähendama. 
Juhan oli küll vennist noorem (Juu- 
lust arvati ta naiselikkuse tõttu õde- 
desse ja hüüti vaid Juuliks), ent mõ- 
nest kandist isegi süngest, Kurdist 
ette, et temale antud »vana saatana= 
nime auga tasa tegi. Õdedest kut- 
suti Agaatet kassiks ja Benitat pe- 
niks, kuna Juulust juba seegi kole- 
dasti vihastas, et teda naiseks ar- 
vati.  Vendade-õdede vahel valitses 


alaline vaen ja kõikide mõtted olid 


alati tegevuses, kuidas üksteist ärri- 
tada, pahandada, vihastada, haavata, 
pööraseks, hullumeelseks teha. Oleks 
neil mõistust olnud, oleksid pidanud 
niisuguse elu juures selle kaotama, 
aga et olematut kaotada ei saa, pü- 
sisid selle juures, mis neil oli. 

Aga mis oli siis õigupoolest 
Matsilas sündinud? Midagi ometi 
oli,” ega siis muidu vennaksed Pärdi 
nimetamisest pööraseks läinud. Isa pä- 
ris Uidakult asja üle pikemat sele- 
tust, ent Uidak jutustas midagi tõe- 
poolest hullu sellest, kuidas Taavet 
ja Pärt ühte ja sama põtra nülginud, 
nülgimise juures tülli läinud ja vii- 
maks Taavet Pärdi ära pussitanud, 
metsa vedanud ja kännu juure alla 
maha matnud. Põtru sellal veel oli, 
siit küljest võib asi ka tõsi olla, ent 
mis muud sinna juurde jutustatud, 
oli niivõrt uskumatu, et isa vaid 
pääd raputas ja vihaselt pomises: 
»Kuule kuradi hull, mis tema kõik 
välja ei-mõtle«, ja viimaks Uidakut 
suud pidada käskis. 

Õnneks tuli Tätsa-tädi meile. 
Te vist Tätsa-tädit ei tunne, aga 
teda tundis sellal meie pool viimne 
kui inimene ja kõik kutsusid teda 
tädiks, sest oli kord tilluke Tiinake 

olnud, kes teda nii kutsus. Ah, see 
Tiinake! Nii tarka last ei teatud 
kuskil enne nähtud ega temast kuul- 
dud olevat. Kui Tätsa-tädi Tiina- 
kesest jutustas, pühkis ta oma alati 
kooksil oleva sukaga silmi, nii et 
ma sel puhul ikka kartsin — vahest 
torkab enesele sukavardaga silma. 
Pärast, kui nägin, et silmale kunagi 
miskit häda ei saanud, harjusin selle 
isevärki võttega; siis vist viimaks 
juhtuski, et vaeseke enesele suka- 
vardaga silma pääst torkas. Tätsa- 
tädi käik oli nagu meil lauldi: » Tädi 
tuleb titsa tätsa, rasvakott käib ritsa 
rätsa«. Ta ise oli ümmargune, põsed 
punaõunalised, punase räti otsad 
rippusid kuklas, nii et tädi nagu 
jänese-mammi Lihavõtte kaardilt pais- 
tis, kuna munakorvi asemel kudu- 
mise-korv käeõndlas kiikus. Tädi 
teadis kõik küla uudised ja juba ta 
meile siis Taaveti ja Pärdigi asja 
põhjani ära pajatas. 

Tätsa-tädi teadis jutustada... 
“aga enne vahest lubate mulle paar 
sõna Pärta Põdrast ütelda, kes ka 
Tätsa-tädi jutus ette tuleb. 

Pärta Põder oli vaenelaps. Ema 
oli ta kartulikoopast korjanud, rehe- 
ahjul ilmale kannud; põrsastega oli 
teda peetud, kanadega kasvatatud 
ja nüüd oli ta kuidagi inimeseks 
saamas. Näolt mitte just nägus, kä- 
silt ei kärmaski, oli teda ometi kui- 
dagi kohal sallitud, sest et ta oda- 
vamaist oli ja temaga teha võidi, mis 
taheti. Noh, ja tahtmisi on suure 
koha pääl ja hulga inimeste keskel 
mõnesuguseid; õnnetu see, kes neid 
täitma peab: Oli vaesel Pärtal tõe- 
ga Siberi: elu Matsilas, ent parata 

, polnud midagi: kuhu sa loomake ikka 
lähed, kui selle kurja kavala ilmaga 
nii tuttav pole, et teda tema enese 
relvaga alistada ja omale alluma 
sundida. On liik inimesi, kes sün- 
nilt pääle teiste tahete ahelais: ei 

ühtki iseseisvat mõtet, tunnet, te- 
gevust. Sarnastesse oli Pärta seni 
kuulunud, ent nüüd näis talle nagu 
lunastus tulevat: ta leidis korraga, 
" et ta armastas ja teda armastati. 
Seni oli teda tahetud ja võetud, 
tahtes mitte küsitud, võttes vaid 
kästud, ent nüüd teda armastati ja 
armastajaks oli seesama iseloomuta 
Pärt, kes kõlbas kõigele muule, pääle 
maakeral elamise ja enese maksma- 
panemise. . See osutuski varsti. 
Pärta leidis läbi armastuse uue tee, 
mis viis vaid ühe tahte ja ühe käs- 
kimise juurde, kuigi see tahe oli 
tuulest rõhutud pilliroog ja see käsk 
kartlik sosin hämaras öös. Pärta, 
toetudes samule nõrgule alusile, keel- 
dus andumast kõigile muile pääle 
armastatu. Kohad, kus ta enne oli 
langenud, olid nüüd tunnistajaks 
ägedaist võitlusist, milles ta võitis. 
Mitte sellepärast ei langeta alati, et 
nõrgad ollakse, vaid et pole nime lei- 

tud, mille all võita. Pärta oli nüüd 
selle nime leidnud ja võitis. Ent poldud 
veel tähtedeni jõutud, kuigi kannatusi 
nii palju läbi käidud. Polnud lootagi, 
et Taavet Pärti oleks lubanud Pär- 
tat naida, liiategi kus ta ise selle 
pääle nii maias oli, selle sõrmi mur- 
dis ja kaela hammustas, kui enam 
ta rõvedaid palveid tähele ei pan- 
dud, käsku muidugi enam ei kuula- 
tud. Kord, kui Taavet ja Pärta kõl- 
guses maadlesid, juhtus Pärt ligi- 
dalt mööda minnes nende  hingelda- 
vaid hääli vaidlemas kuulma ja jäi . 
kõrvu teritades seisma. 

Pärta: Lase lahti, kuuled! Mui- 
du ma karjun appi. 

Taavet: Karju, karju... Ega 
nad sulle appi tule, tulevad mulle. 
Pärta uskus isegi, et tal karjumisest 
suurt kasu poleks ja - otsustas oma 
jõuga võita katsuda, ent Pärt ei pi- 
danud välja: tormas uksele, kiskus 
selle lahti, kohe Taavetile kraesse, 

seda raputama ja tuuseldama, et tolm 
taga ja ühtlasi siunama: »Või sind 
vanamehe-konti! Enesel kaks kopi- 
kat surmaga võlgu, aga vigurit ei 
jäta. Kui sa veel, kui ma sind veel« 
ja nõnda edasi nagu mõni õige mees, 
kellega rehkendada tuleb. Pärt, kel- 
lega igaüks võis teha mis tahtis, 
näitas äkisti niipalju mehelikkust, et 
imestama pani. Kuid peagi Taavet 
ennast kogus, Pärdile vastu pöördus 
ja talle käed külge lõi. Siis ei jäänd 
Pärdist enam kuigi palju järele: 
juuksed, käiksed, tolmu, hõlmu tuis- 
kas õhus, pöörles põhus jalgu, õlgu, 
selgi, külgi; kõhin, ähin muudkui 
kostis, kuni keegi kisa tõstis: »Ai, 
ai, viglaga mind pistis!« Ja siis 
tuli jaolisi, suuri kui väikesi. Asi 
ilmus avalikkuse ette. Asjaosalised 
pidid muidugi seletust andma. 
Pärta pääsis kõige päält rääki- 
ma ja seletama asja tõelikkust, ent 
Taavet kohe vahele segas ja nii 

suur vaidlus tekkis. . Taavet sele- 
tas, kuidas tema kogemata jaole 
saanud, Pärtat-Pärti hullanud: » Oleks 
minu hing seda teadnud, kas masiis 
siit kaudu tulnud olekski. Kuulen 
kõlguses kõbinat, arvan: vahest mõ- 
ni kana siia muneb, vaatan üle ukse 
sisse, kohe Pärt kargab maast kraps- 
tuu üles: »Mis sa, kurat, siia otsid, + 
mull kraesse kinni ja mind, vaese- 
kest, tuuseldama.« 

Pärt: Mis sa nüüd valetad: lu- 
gu polnud ju sugugi sedaviisi. 

Taavet: No kuidas ta siis oli, 
seleta siis sina. 

Pärt: Lugu oli... Eks Pärta 
rääkinud õigust, kuidas asi oli. 


Taavet: Ah Pärta rääkis õi- 
gust ja mina valetan. Sina ja Pärta 
räägite õigust ja mina ja teised 
kõik valetame. 

Pärt: Mis sa teistest asja sek- 
ka kisud: ega nemad näinud 

Taavet: Ah siis teie ainult 
näete ja teate kõik, teised ei näe 
midagi, ei tea midagi, ei sa aru 
ka midagi. 

Pärt: Kes seda ütles? Sa ära 
sega, kuuled, vanamees ! 

Tavet: Mis vanamees! Kes 
on su vanamees! Mis sina siis oled, 
kui mina vanamees olen. Sina oled 
siis ahv-pärdik ja see Pärta niisa- 
ma, sina oled isane pärdik, tema 
emane. 

Kurt: Kas said nüüd, või ta- 
had veel. 

Pärt: Mis sina oma nina siia 
topid! Kui kaks meest kõnelevad... 

Kurt: Ja, meest küll, aga kui 
meest-pärdikut purelevad... 

Nii hakkas muu perekond sekka 
lööma. Ja et Taaveti vastu põlatud 
Pärt ja veel põlatum Pärta seisid, 
siis hoiti muidugi Taaveti poole, kuna 
muidu perekondlikkudes tülides Taa- 

vet harilikult oma naise-laste vastu 
kui üksik võitleja väljas pidi seisma. 

Nüüd aga oli tal abilisi ülearu. 
Vaestele »pärdikutele« anti enam kui 
neile kulus: ja loo lõpp oli see, et 
isane pärdik tulisi tallu metsa põge- 
nes ja keski ei teadnud, kuhu ta ka- 
dus. Vaatamata sest, et teda vig- 
laga vähekesi - veristatud, peletati 
poiss talust minema ja Taavet võis 
võidurõõmul ringi vaadata; nagu kuri 
kukk, kes kaklusel vastase väära= 
nud, aia otsa lendab, kaela õieli ajab 
ja kõigest kõrist »kukeleegu« kar- 
jub, hüüdis Taavet Pärti puretamast 
(koerad aeti veel lõpuks loomake- 
sele pääle) tagasi tulles: »Noh,nüüd 
ta ühe kesta sai, et annab mõnda 
aega järele mäletada! Tulgu veel 
teinekord isale häbi tegema!« Kui 
Taavet arvas, et ta oma vägiteo pä- 
rast kodustelt poolehoidu leiab, ek- 
sis ta väga. Ühtemeelt oldi vaid seni, 
kui Pärt isiklikult nende vastas sei- 

sis; oli ta ära, tuli kedagi teist ot- 
sida, kellele hambad külge lüüa, ja 
seks paistis Taavet ise kõige para- 
jam. Põhjusigi leiti enam kui palju; 
kõige päält muidugi tüdruku kallale 
tükkimine. Ei ustud sugugi Pärdi 
süüdi, nagu selgus. Perenaine sõimas 
Taavetit »vanaks jääraks«, teised 
kes »lauritsapäeva sikuks«, kes ko- 
guni »kloostri pulliks«, hääd sõna ei 
ütelnud ükski. Agaate küsis, kas 
Pärdi verest käkkisid tahetakse teha, 
Benita päris, millal nüüd metsas kla- 
perjaht toime pannakse, et Pärdi 
pääd kätte saada. Kõigi hukkamõist 
sai vaid Taavetile, kuigi äsja ühte 
meelt Pärdi vastu välja oli mindud; 
kodustelt see lugu siis küllagi sar- 
nasel kujul rändas ja Taavetile palju 
meelehärma tootles, mispärast meile 
nüüd ka mõistetav Taaveti viha kü- 
simuse puhul: »Kus on poeg Pärt? « 
Tõepoolest, kuhu jäi poeg Pärt? 


n 


VIIL. 


Järgmisel pühapäeval saime jäl- 
legi kaks külalist. Istusime vihmase 
jaheda ilma tõttu toas ahju lähedal, 
kui äkisti eeskojast kompsimist 


kuuldus. 
»Tea, kes säält tuleb, « ütles isa. 


Tulija ei lasknud end kaua oo- 
data. Pea tuli eeskojast esikambri, 
üks hüüdis kõige paksema passiga: 
»Kae korati Uidakut võipäisi päeva... 
põhus«, teine hakkas laulva tenoriga 
tulevat sugu õnnistama: »Saagu teid 
palju kui lamba pabunaid Kõre Kaarli 
kivisel ja kadaklikul karjamaal. « 

»Ahaa, Puu-Jüri ja Metsa-Mikk, « 
taipas isa. 

- Juba nad meilegi sisesid: »Mis 
te siin tukute ahju ääres nagu... 
(võrdlus oli natuke liig jäme, mis- 
pärast ta siin, toomata jätan). Nüüd 
paar sõna tulijaist. 

Puu-Jüri oli eluaegne puulõikaja. 
Puulõikamine või saagimine oli ta 
ainsaks sissetuleku allikaks. Sellega 
teenis kõik oma tarvidused tasa. 
Nüüd võiks ehk arvata, ettal üldse 
vaimlised huvid puudusid. — Mär- 
gist kaugelt mööda lastud. just vai- 
mudega tegi seemees kõige rohkem 
tegemist. Ja kui see vaim, mis te- 
mas asus, just mitte Sanctus Spi- 
ritus polnud, spiritus vini oli ta iga- 
tahes ja see spiritus vinigi pani teda 
nägemisi nägema, mis iga kord just 
kõige rumalamad polnud. Nii jutus- 
tas ta kord, kuidas temale unes 
kõigi ilma rahvaste saatus ära näi- 
datud: ta seisnud kui ühes suures 
koridoris, millel klaasist seinad ja 
säält näidatud temale suurt ja laia 
teed, mida mööda kõik maailma rah- 
vad peavad minema. See tee olla 
nii pikk, et esimesed inimesedki — 
Aadam ja Eeva — veel pole lõpule 
jõudnud. Seitsme päikese all tule- 

vat inimestel elada. Maakera pääl 
olevat meie esimese risti — päikese 
all. See olevat kõige raskem vae- 
va- ja kannatuserikkam elu. Teiste 
järgmise kuue päikese all minevat 
elu järjest paremaks, kuni viimaks 
paradiisi uksed avanevat. Unes ole- 
vat ta jumalatki - näinud - tiivustatud 
tõllas sõitvat. = Jumal olevat teda 
enesele midagi paluda käskinud, aga 
tema öelnud: »Issand, sa tead ise, 
mis sa mulle annad, küll mina olen 
kõigega rahul.« Sellepärast olevat 
temale midagi õige hääd lubatud, 
aga mida just, seda ta ei öelnud. 
— Siis rääkis ta veel, kuidas ta 
Jaapani sõja aegu öösel surnud ini- 
meste hingesid näinud tuledena vil- 
kuvat ja kuidas inglid lahinguvälja 
kohal lennanud ja neid tulesid oma 
rüppe korjanud. 

Niisugune ,,muhameed“ oli Puu-Jüri. 
Raamatuidki ta luges, mitmekümne 
aasta kalendrid seisid tal kapis ja 

juttu ajada ja vaielda võis ta kas 
või kirikhärraga, sõnadest tal juba 
puudu ei tulnud. Martin Luteriga oli 
Järi viina, laulu ja naiste suhtes ühel 
arvamisel,  jesuiite pooldas nende 
tõerääkimise mõttes. 

Metsa-Mikk oli metsavaht, vana 
kaval rebane. Küll ta ka omal elu- 
ajal lugusid oli pühunud oma jahi- 
käikudest ja hirmsaist elukaist, keda 
metsas pidi nähtud olema. Viimas- 
test just "sellepärast, = et rahvast 
metsast eemale peletada. Alati oli 
metsades miskisugune koletis üm- 
ber hulkumas ja kuigi vana kavala 
juttu just päriselt ei ustud, mindi 
ometi igavese peljuga ja ettevaa- 
duga —metsapadrikuisse = jahistama, 
metsakraavidele kalastama, metsa- 
lagedaile heinastama, raiestikele ja 
soile marjustama, sest arvati: »Kuigi 
va Mikk palju tühja puhub, mine 
tea, ehk ometi tal seekord on õigus.“ 
Ja kui lind põõsast lendu paristas, 

orav käbiga viskas või mõne jala 
all maas kuivanud oks praksatas, 
oldi nii ehmatanud, et mõnel järg- 
misel päeval roosiarsti juurde tuli 
minna, teinekord pandi isegi paani- 
liselt plagama, ehmu põhjust uuri- 
mata. Miku fantaasia haudus ka 
igaks puhuks isesuguse hirmutise 
välja: kord oli see lihtsalt hull koer, 
keda kuskil nähtud, teinekord hiigla 
kala, kes vett kui ka maad mööda 
võis liigelda, siis tsirkusest pääse- 
nud võõramaa murdja — tiiger või 
teine temasarnane, edasi mõni vang- 
last vabanenud röövel või mõrtsu- 
kas, isegi inimesesööjaid, muinasju- 
tulisi haldjaid ja näkke või koguni 
vanakurja ennast ei. põlanud Mikk 
omale metsahoidjaks appi võtma. 
Mikku usti ja kaheldi, kaheldi ent 
siiski usti ja seda just Mikk tahtis: 
»Kae kurat, kui te miskit ei pelga, 
" siis varastate mul silmad pääst ja 
mis siis härrale ütlen, kui ta küsib. « 

Härrat Mikk kartis, viina ta armas- 
tas. Viina siiski enam armastas kui 
härrat kartis ja viina eest üsna ris- 
kant asju ette võttis. 

Täna oli neil Puu-Jüriga vist 
jälle mõni »tehe« ees: mõlemadolid 
»parajad poisid« ja taskustki va si- 
nikael vilgatas. Võeti see varsti 
varjust välja, visati »rohelist rindade 
alla« ja puhuti siis üsna sõbralikult 
sellest kui teisest. Muu seas see 
Pärdi asigi päevakorrale tuli ja mi- 
nagi siis oma kõrvu teritasin. Puu- 
Jüri, see suur vaimudemees, ühen- 
das loo ammukadunud Tipandiga, 
kelle vaim hiljuti öösel temale unes 
ilmunud ja öelnud: »Võta kirves, 
mine Karumäele, raiu maha see suur 
kaheharuline mänd, juuri üles ta 
känd, võta raha, mis leiad, anna 
pool kirikule, lase minu eest hinge- 
palve teha, teine pool võta endale 
väevapalgaks. Siis saab valla va- 
tahdusevalvamisest ka kadunud Mat- 


771 


sila Pärdi vaim, keda kodukäijad 
metsa ära kägistanud ja varanduse 
juurde vahtima pannud. « 

Neile, kes Tipandit ei tunne ega 
temast midagi pole kuulnud, tähen- 
dan paari sõnaga, et see oli meie 
nurga varas-kangelane, kellest rah- 
vajutt järgmist puhus: Tipand teinud 
kuradiga kauba ja saanud oma hinge 
hinna eest võimuse kõikjal läbi pää- 
seda: uksed avanenud ta ees, müü- 
rid lammunud ta ümbert, köidikud 
katkenud käsilt, rauad langenud ja- 
lult, teras ta ihusse ei olevat tun- 
ginud, püssikuul põrganud tast ta- 
gasi, tuli teda ei olevat kõrvetanud 
ega vesi uputanud kuni määratud 
ajani, mil kuri tema omale korjanud. 
Kuld kõlisenud talle vastu, raha rak- 
satanud kastis, kui ta kuskil vära- 
vale koputanud. Palju vara ajanud 
Tipand kokku, suuri varandusi mat- 
nud kord siia, kord sinna, enne kui 
ots tulnud. Kuri olnud see ots: röö- 


78 


vel, keda ükski vangitorn ei jõud- 
nud kinni pidada, viidud: Riia mere- 
alusesse vanglasse, kus vanakuri 
hiigla meremao näol ta kallale tun- 
ginud ja ta nahka õginud. Nii rää- 
gib rahvasuu ja veel praegu leidub 
mõni, kes teile Lagedal sool Tipandi 
tare aset näitab, või kohta teab ju- 
hatada, kuhu Tipand suure varan- 
duse matnud. Küsid juhatajalt, miks 
ta ise seda suurt varandust pärima 
ei lähe, teeb ta saladuslikult tähtsa 
näo ja jutustab sosinal, et varan- 
dust muidu kätte ei saavat, kui pi- 
davat - vanakurjale = nimetissõrmest 
kolm tilka verd andma. — Teadagi, 
et seda kerge südamega teha ei jul- 
geta ja "nii varandus - peidupaigast 
välja võtmata jääb. 

Imestav, kust Puu-Jüri selle ainsa 
variatsiooni võttis, et varandust liht- 
salt kätte võib saada ja veel röövli 
hingepalve hääks ohverdada. Kas 
vanakuri ära oli väsinud vara val- 

vamast, või lootis ta liig palju Mat- 
sila Pärdi ustavuse pääle. 

Metsa-Mikk kuulas Puu-Jüri juttu 
Matsila-Priidu kägistamisest kodu- 
käijate poolt ja noogutas hääkskiit- 
valt pääga: nii mõnigi ebausklik 
kartis nüüd pimedas metsa vargile 
minna ja see juba talle meeldis. 
Oma harjumuse põhjal ei saanud ta 
aga üksi sellega leppida, vaid lisas 
omalt poolt juurde, et meie metsa- 
desse olevat ilmunud suur inimahv 
orangutang, kes kuskilt kuidagi viisi 
lahti olevat pääsenud. Et meie kel- 
legi teadmised orangutangist kuigi 
suured polnud, jutustas Mikk õud- 
seid lugusid suurest ohvrite hulgast, 
kelle eluküünla tige elukas juba 
kustutanud. 

Räägiti kuni kõrtsi mindi; isal 
oli kuskil üks valge känd leidunud, 
seda mindi sinna mustama; viin ja 
õlu olid selleks parimad vahendid. 

Mina vaid uurisin Jakobsonist 

gorillat ühes ta pojaga. Kui järg- 
misel hommikul toast välja astusin, 
valdas mind paaniline hirm: aida läve 
ees oli Jakobsoni raamatu pilt elu- 
salt. Just üks mis üks: Vana go- 
rilla istus üks aste ülemal, jalad laiali, 
poeg madalamal aidatrepil tema jalge 
ees. Alles pikkamööda kadus hirm, 
kui nägin, et see gorilla polnud, vaid 
UIl Uidak oma pojaga: lõikasid mõ- 
lemad varbaküüsi ja mõlema ham- 
baid paljastas üks ja sama irve : 
vist oli midagi õnnestunud. 

Ega Uidak kaua pidada suutnud: 
varsti tegi kutsuva liigutuse ja kui 
sinna läksin, võttis taskust vanu 
rahasid: | 

»Näe, mis siin on !« 

»Kust sa said? « 

»Metsast leidsime. 

Uskumata liigutus. 

»Tõsi, tõsi! Mäletad, mis Puu- 
Jüri eile jutustas. Meie leidsime selle 
raha kätte.« 

»Kas Pärti ka nägite ?« 

»Ei näinud. Pärt oli parajasti 
põrgusse taari raba tooma läinud.« 

»Mis taari raba? « 

»Päris taari raba, noh. Ega's ta's 
sääl ilma taari joomata olla saa.+ 

Hullu jutud olid ikka hullu jutud, 
aga imeasi, kust ta selle raha sai. 

»Kes sulle ütles, et Pärt põrgus 
taari raba järel oli ?« 

»Kähmak ütles. « 

»Mis kähmak ?« 

»On niisugune kähmak. Kau- 
gelt pimedas vaatad, siis liigub ja 
tantsib, lähed juurde, siis on mõni 
kivi, känd või põõsas. + 

»Noh? « 

" »Narrib niimoodi. Aga kes aru 
saab ja ütleb: »kähmak, käi keeru!« 
siis tantsib jälle edasi ja laulab: 

Kähmak, kähmak, keeru käi, 

Kähmak Kuuse-Kadri väi, 

Kähmak Lepa-Laose äi.+ 

»Missugune ta ise on ?« 

»Niisugune on. Niisugune suur 
ja lai. Vahel on teist kõik kohad - 
täis. Siis on jälle nii pisuke-pisuke, 
et ei näegi. Ja ikka liigub. Vahest 
kargab edasi-tagasi, siis paremale- 
pahemale, siis üles-alla, siis igale 
poole laiali ja jälle keskpaika kokku. 
Mõnikord muudkui läheb suureks, 
siis kohe jälle väikeseks ja nii palju 
kordi, ikka suureks —väikeseks, suu- 
reks—väikeseks .. .« 

»Mis nägu ta on?« 

»Kui ta kähmak on, ega siis ta 
nägu ei näe, muudkui üks vari on 
ja häält kuuled (siinjuures tegi Ui- 
dak nii koledat häält, et mul kümme 
kananahka üle ihu jooksid) ja sõ- 
nadest saad ka vahel arus. 


See maa siin oli palju koledam 
kui Siber: siin olid kodukäijad, kes 
inimesi kägistasid, mingisugused ko- 
ledad kodused kähmakad, eksooti- 

üleloomulikku, millest minu vaene 
" pää arugi ei saanud. 

Ah soo. Kägistamise jutt oli siiski 
vale. Pärt leiti pärast üles. Ta oli 
paar päeva kartulikoopas pesitanud, 
kuhu Pärta talle toitu kandis. Kui 
ajad rahulisemaks muutsid, tuli Pärt 
tallu tagasi, sai nõnda ütelda »amet- 
likult* Pärta pääle eesõiguse ja asi 
läks vana moodi alalise ulumise ja 
hammaste kiristamise saatel. Har- 
jumus öeldakse teine loomus olevat. 
Võib olla. Kust Uidak need rahad 


sai, on saladus. 


IX 


Ühel ilusal päeval tipsis meile 
läkiläki peas, 
tokitoki peos 
va Irmutse-Jüri. Irmutse nime sai sel- 
lest, et väliselt liiga noile »džent- 
'lemenele« sarnanes, kes hernepõllul 
varblasi peletavad. Mis muidu veel 

Järi välimusse puutus, siis räägiti, 
et kui Jüri pää paljastab, varesed 
tema kohal lendama ja hirmsa hää- 
lega karjuma pistavad. Haigus oli 
Jüri kaelasooned kokku kiskunud, 
nii et ta pääd paremale poole viltu 
hoidis. Kuulmine oli Jüril ka kau- 
nis napp, nii et sagedasti pidi kü- 
sima: »Misäld [mis sa ütllesjid]?« 
See »misäld« oli talle nii luhu ja 
lihha kasvanud, et teda ka siis tar- 
vitas, kui öeldist väga hästi kuulis. 
Tuli Irmutse-Jüri, istus meie künni- 
sele ja ürgas patrama: »Misäld? Ah 
soo, tere kah. Näed rändan ilma 
mööda ümber, tulin ka vaatama, mis 
te siin teete. Jah, eks ta ole, mind 
vanainimest surm ei võta, võtab 
muudkui nooremaid. Olete kuulnud, 
Matsila Pärt olevat siisiksen«. 

«Tiisiksen ikka«. 

»Misäld? Ah viisiksen. Siisiksen 
või viisiken, teeb üks välja. Olevat 
niisugune haigus, et sülg hakkab suus 

mädanema, ussid tekkivad sisse. Mi- 
dagi muud abi ei ole, kui tõmba tub- 
listi piipu, kange piibuigi tapab need 
siisiksed ära«. 

»Mis sa nüüd räägid, arst ole- 
vat öelnud, et suitsetada ega viina 
juua sugugi ei tohi«. 

»Arst võib«... siin ütles Jüri 
vähe ränga sõna, »just piibuigi ja 
kange piirets on esimene abi sii- 
sikse haiguse vastu. Arstid tahavad 
inimestelt ilmaaegu raha nöörida, siis 
kirjutavad niisuguseid rohte, mis su- 
gugi ei aita, et inimesed muudkui 
nende juures käiksid ja oma viimse 
kopika neile viiksid«. 

»Võib ka olla«. 

»Miks ta ei ole siis. Mul oli üks 
tuttav vene kalakaupmees kah sii- 
siksen. Ei aidanud ükski arstirohi, 
muud kui tõmbas tublisti piipu ja 
jõi kanget piiretsit«. 

»Aitas?« 

»Ara suri«... 


»Ega sinagi jää igavesti elama, « 
nähvas Jüri pahaselt ja ürgas: » Tüd- 
ruklatse nõglas ka moonutus ära, 
nüüd ise on siisiksen=. 

»Võib kah olla+. 

»Misäld ? Ah, olla. On, on. Soo, 
nüüd küllalt puhatud, aeg edasi ka 
minna. Küll saab ilman imet näha, 
kuni viimaks kaod künkasse. Mi- 
säld? Ah, kael paljas. Ei ma salmi 
kaelas kanna; kõigil, kes kaelasalmi 
kannavad, on täid seljas«. 

Ja edasi tipsis meilt jumalaga- 
jätuta, pääd paremale poole viltu 
hoides, 

läkiläki pääs, 
tokitoki peos, 
vana Irmutse-Jüri. 


X 


Ükspä” pidi Ull-Peedu omale nime 
saama, kuigi mitte parema: Maru- 
Peedu. Ta keksis jalalt jalale, hüpa- 
tes ringi, ja putras oma paha suuga: 

»Jussadi julladi juppadi jurradi 
juttadi juhvadi jukkadi juiadi puiadi 
pudipadi pummadi punnadi puripari 
purradi tudidadi tuiadi tut tat taa.« 

Küsis mõni, mis see tähendab, 
siis tegi Peedu vaid üpris salaliku 
näo, ilma et oleks midagi vastanud, 
tõreles aga teine, siis näitas tõrel- 
dav keelt, ronis puu otsa ja väntas 
säält edasi : 

»Appadi kappadi kabedibe tip- 
padi timptibe rimpribe ritataa«... 

See kestis niikaua, kuni Peedu 
ise tast tüdis (minu isa polnud ko- 
dus, see poleks sarnast lolliskelu 
lubanud). Siis kutsus Peedu mind le- 
pikusse ja sosistas saladuslikult : 

»Tahad sa konna näha ?« 

»Konna ?« venitasin ma silmad 
pärani. 

»Nujah, konna«. 

»Mis ma sest tühjast näen !« 

»Aga niisugust, et tossab ?« 

»Nunoo ?» 


»Oota natuke. + 

»Ma ootan. Ta kadus kuhugi. 
Ta ilmus kuskilt. Ja siis läksime. 
»Ts, siin puhma taga. Sa hirmutad 
ära. Võta läbi puhma!« Ma võtsin. 
Päh! Ja siis kirjutasid mu sõrmed 
Peedu - paledele ükstuhat ükssada 
ükskümmend üks. Suur number. Ja 
siis oli jalgadeltööd. Mitte, et Peedu 
kõvem oleks olnud; ta oli äkasem 
(vabandage, et sel ajal paremat nime 
pole!) ja ma kartsin, et mind kätte 
saades oma palega minusse puutub. 
Jooksime, kuni teineteist silmist kao- 
tasime. Ja siis istusin kraavikaldale 
ja pesin sõrmi. Keegi naine sammus 
piki kraavi. See oli Pärta. Läks 
meie poole. Ta oli vist tablisti lõu- 
natanud. Kõhust täis. Ja vist pääle 
lõunat peksa saanud. Silmist näis. 
Aga mida ta meile otsis? Läheks 
uurima, aga see äkane Peedu... 

»Kaktibe taktibe« ... 

Ah sinu sund! Maru-Peedu ta- 

gant kallale kargamas. Karjatasin 
nii, et pilvist tükke pudenes. Tema 
vaid lõgistas naerda. »Hahahahehe- 
hihihihohohohuhuhuhähähähõhõhõhö - 
höhöhühühü. « 

Siis tõsisemalt: 

»Tead sa, mis tal kõhus? « 

»Kamapuder+, vastasin lühikese 
mõtlemise järele. 

(Kamapuder oli mu meelustoit.) 

»Ei ole kamapuder.« 

»Mis siis?« 

»Laps«. 

Ma hakkasin värisema: 

»Ta on siis inimesesööja. Ta 
sööb lapsi.» Kujutasin enesele kõik- 
sugu koledusi. 

»Ei söö lapsi, vaid toob«. 

»No lori, ega ta kurg pole. Kas 
kõhuga mõni lapsi kannab! ?« 

»Kannab. « 

»Aga kust laps kõhtu saab ?« 

Seda Peedu ei teadnud. 

»Näed siis !« 


Peedu tegi uut juttu. 

Aga kodus Pärtat polnud. Ja kui 
küsisin, soovitati rääkimise aparaadi 
tegevust paremini reguleerida. Tuli 
tahes või tahtmata möönda, sest 
asjata on küsida, kui ei vastata. Siis 
ühel päeval — 

kuuldus kisa, 
lapse kisa 
sahvrist. 

Nüüd ei suutnud ma enam pidada. 
Selge oli korraga kõik : miks sahv- 
rit alati lukus peeti, miks ema mind 
enam enesega sahvrisse ei lasknud, 
kes sahvris oli. 

Võidurõõmuga jooksin teatama: 


»Ma tean, ma teans. 4 

Vastus oli lakooniline ja kate- 
gooriline : 

»Suu !« 


Olin harjunud sõna kuulma. 

Komme, mis iga päevaga ikka roh- 
kem välja suremas. 

Siis veel mitte. 

Muide, püüdsin nõndaöelda sil- 
maga näha saada, mis sahvris sündis, 
ent aken oli riidega varjatud. 

Üks pilu, üks pisike piluke ! 

Seda pilu polnud. 

Kui toodi vann tuppa. Siis nä- 
gin, nägin väikest inimkonna. 

Tütarlapse-loomakest ihualasti. 

Ja õhtul tuli Pärta sahvrist välja 
tagatuppa õlgedele. Ma kombinee- 
risin mõttes kuuldusi ja nähtusi. 


XI 


Mõni õhtu hiljem see oli, kui 
meil otsiti üles vana roostetanud 
sulg, mässiti niidiga puupulga lõhki- 
aetud otsa vahele, põletati paberit 
tindimustaks, segati, hapendati ah- 
jukapis, käidi poes kirjapaberit ja 
ümbrikku toomas ja siis, kõigi tar- 
vilikkude ainetega varustatud olles, 
hakati kirja kirjutama. Kiri läks 
küll Pärta kallimale, ent kirjutajaks 

oli minu ema, sest Pärta tolle mõ- 
tete märkimise kunstiga, mis küll 
vanult egüptlasilt ja hiinlasilt põlve- 
neb, iseäranis tuttav polnud, või, 
nagu ta ise tõendas, tema käsi oli 
magades kogemata külje alla sattu- 
nud ja vääratas selle tõttu õige- 
kirjutuse = mõttes — liig sagedasti. 
Kirjutas siis minu ema, - lahtist 
lauluraamatut aluseks pandes, nii et 
isa pilkamisi tähendas: »Nüüd saa- 
date Pärdile puha surmalaule,« mis- 
pääle teda toastki kästi kasida. Ui- 
dak kuulis asja ja tuli omakorda se- 
letama : »Kirjutage nii: Mu päeva 
päikesele, mu öö kuule ja tähile, mu 
armsale Pärdile ja tema tublile... 
Tule, tule ruttu ja tunnista, tule va- 
remalt ja vaata, milline meie maimuke, 
meie armas ja ainuke, kui kuku kuu- 
roosike, tilluke tibutatsike, pisike 
piripillike, tütreke illike. Tule, tule 
varsti, too memmele arsti ja lapsele 
pasun ja lutu, et ta jätaks oma kisa 

ja nutu«. Nii see Uidak improvisee- 
ris, ent temagi pidi sääred tegema, 
sest meil hakati sarnaste soovimata 
külaliste puhul põrandalt puru ja laelt 
ämblikuvõrke pühkima ja kui mõni 
inimene mõnest kohast parajal ajal 
kaduda ei osanud, tõmmati temagi 
ninaalune luuaga puhtaks. Uidak nii- 
kaua ei usaldanud vaadata, tegi me- 
hike enne seda sääred. Siis võis 
kirjakirjutamine älata. Suure nõupi- 
damise, pikkade vaidluste ja kange hi- 
gistamise järele saabus järgmine kol- 
lektiivne sulesünnitus, milles minugi 
osa ei puudunud (ütlen seda siin 
tõsise häämeelega): 

»Südamest armastatud peiu! Küll 
sina siis tahtsid minu juures käia, 
aga nüüd ei tule silma otsakesegagi 
vaatama. Kas sa siis mõni susi oled, 
kes oma ära põlgab ja metsa jook- 
seb. Sinu viimaste sõnade sisu (siin 
võeti kirjaderaamat appi ja hakati 
sõnu ümber käänama) oli nii jahe, 

et ma arvama pidin, nagu oleks sa 
endale kellegi teise leidnud. Kui see 
tõsi on, siis võtan saltseri sisse või 
sulatan tikuveevlit vette ja tapan 
enese sellega, sest selle häbiga on 
mul võimata elada. Kõik inimesed 
naeravad kui hullud ja teotavad mind 
igal pool, et ma ei julge oma sil- 
migi kuhugi näidata, nagu oleks ma 
mõni suur kurjategija, kes mõne ini- 
mese ära tapnud või paljaks röövi- 
nud. Ema kadunuke ütles küll: » Tüd- 
ruk, pea oma puhu pulmini puutu- 
mata«, aga kes sellest kuulis või 
seda mäletas: kui asi ära olnud, 
siis alles tuli meelde. Kui sa tahad, 
et ma ellu jääksin, siis tule täna 
õhtul, homme hommikul sa mind 
enam ei leia elavate kirjas. Kui ma 
surnud olen, hoolitse mahajäänu eest 
(kui ma selle üldse ellu jätan), aga 
võib olla tapan ma tema ka, mis ta 
muidugi siia ilma virelema jääb ja 
pisaraid valab, nagu mina praegu. 

95. 


Kui sa nüüd tuled, siis tule kohe 
ja ole jälle mu endine hää Pärt. 
Tervitades sinu kallis mõrsja ja pruut 
pisike Pärta«. 

Nii see kiri kokku seati, muist 
öeldi, muist ütlemata jäeti, veel kord 
läbi vaadati ja siis minema saadeti. 
Ja siis algas ootamine, algas kõlku» 
mine kartuse ja lootuse vahel. Kat- 
suti isegi kesalille õiehelbete rebi- 
mise abil õnne ära arvata, tulevikku 


tunda saada: »Armas ma — ei ar- 
masta, ei suudle ta — jah, suudleb 
ka, saan rinnale — käin ninali«. 


Mõni lill andis mõnesuguse vastuse: 
vahel silmis helkis rõõm, vahel sä- 
tendas valu. Ja õhtuti püüdis kõrv 
kõiksuguseid hääli, olevaid kui ole- 
matuid : »Tema jalaaste, tema kö- 
hatus, tema lõhn« — —, ent kõik 
osutus valeks. 

Tuppa olid toodud õled, Pärta 
aeles lapsega õlil ja ootas külalist, 
kes ei tulnud ega tulnud. Nüüd, jah: 

välis-uks klõpsatas, Pärta pühkis kui 
tuul toast sahvrisse. 

Hää, et ta seda tegi, sest tulija 
polnud mitte oodatav, enge meienurga 
külakrapp, keda kõrtsides joodeti, 
vahel kardeti, vahel oodati, et ta 
kuskil midagi räägiks, teisal teist 
rääkimata jätaks, ent kes ei kar- 
tust kuuland ega ootu omaks võtnud: 
mis pähe päntsas, see välja väntsas, 
oli see siis hää või halb. Tuleja 
tuges toolile, pani põlve põlvele, si- 
dus sõrmed sõlme, käed käntsa, 
laskis silmad libiseda seinul, seinult 
lennutas lakke, laelt paiskas põran- 
dale, sirvis sängialuseid, luuras laua- 
aluseid, silus päid-lõugu, pani piipu, 
surus läbi nina suitsu, nohises ja 
pahises ja ürgas siis juttamist. Kü- 
sis kätt, päris põlvi, uuris uudiseid, 
seletas külapoolseid segadusi: »Küke- 
Kaarli kasuvasikas oli Lehma-Leenu 
leemepatta teinud ja selle tõttu 
suur tüli tekkinud, tülist taplus tõus- 

nud, kus Kaarli kaks hammast kao- 
tas ja Leenu lõug löögist sai lömas- 
tatud.« = Pärastpoole selgus, et asi 
sugugi nii polnud, ent käesoleval 
korral eiteadnud ükski vastu vaielda. 
Juttaja juttas, silmad aina sibasid; 
küllap keelgi kiheles küsida asja, 
milleks siia saabunud, ent ei usal- 
danud nagu hästi. Küsis küll kor- 
raks, nagu mööda minnes, milleks 
õled tuppa toodud, end kui vastuse 
asemel vaigiti, jättis selle jutu. Kü- 
lakrapp oleks sama ninaga tagasi 
läinud, ent saatus tahtis teisiti: vai- 
kust segas väikese vääksumine ja 
jätkus seks korraks talle sestki, 
— tõusis, tervitas ja loobus. Saime 
aru ja naeratime. Ema ütles: »Ku- 
luks õige õhtuti ust kinni hoida, iga- 
üks muudkui astub sisse.« Pärta, 
kes jälle põrandale põhku tekkinud, 
vaid pelgas, et siis ei pääse Pärt 
sisse, ja Uidak aitas »edikambrist«: 
»Ja kui peigmees tuli ja laudauksed 

lukus leidis, vihastas ta väga ja üt- 
les: »Siga söögu su enese kui selle, 
kelle praegu ilmale tõid.+ Siis tuli 
seesamane saunast ja kiskus lõhki 
nelikümmend kaks pruuti.“ Kui Ui- 
dakult küsti, mis putru ta nüüd ajab, 
hakkas va mehike laulma: 


»Kui mu Ellu ära kärvaks, 
pergelile Pärt võiks käia, 
ise mina Pärta ära võtaks, 
tema juures julgelt magaks,« 


mispääle Uidaku teinepool -alarmi 
tõstis ja väike perekonna stseen ära 
peeti. Selle kisa all meie kõrv ei 
kuulnudki, kui kadrid kapsti sisse 
kargasid, et Pärta vaevalt oma til- 
lukesega varjule sai lipsata — valge 
sabaots aina välgatas. Kadrid pist- 
sid kargama ja karjuma, ikka üks 
»kadri-kadri « ja »kadri-kadri « just kui 
arust teised ära. Ma polnud sarna- 
seid moonutisi veel enne näinud, 
kuigi kadrid mul päris tundmatud 

polnud: Üks must kui juudaline hõõ- 
gas suust tuld, et sädemed:aina pää 
ümber keerlesid ja pidas peos suurt 
hanetappe ahingut, millega kõiki talle 
ligikippuvaid läbi torgata ähvardas, 
teisel valge surnulina üle, nägu lubi- 
valge, paiguti hallitusrohekas ja kol- 
lakas, kondises käes suur roosteta- 
nud sirp, millega kõri pääle tähen- 
das, kolmas va toonekurg ise oma 
pika nokaga, kes mind viletsakest 
tänkima kippus, ja muid koledaid 
kui ka naljakaid kujusid. Tantsisid 
toas, karglesid kambris, suundusid 
sahvri uksele kuulatama. Kui neid 
eemale tõrjuti, tähendas toonekurg 
tõsiselt ja arukalt: »Tuttav tuba, 
tõin siia hiljuti tillukese tüdu.« — 
»Aiapõletaja,« tähendas teine. »Sä- 
puga soldani«, kinnitas kolmas, mis- 
pääle kõik naerma hakkasid. »Madli, 
sina«, ütles ema ja tuligi välja, et 
lähedad tuttavad, kes pooleldi katri 
pooleldi tuhku tulnud. 

Ei siis muud, kui pidi» Pärta pei- 
dust välja tulema, mida ta ka pika 
puiklemise pääle tegi. Toodi tite- 
putru, kaeti kadrikaraskit, puhuti juttu 
ja lasti laulugi. 

Nii see õhtu: möödus, ent Pärti 
polnud kuskil. 

Ma mõtlesin hirmuga, et nüüd 
see Pärta enesele otsa teeb ja ar- 
vasin juba, "kelle hoolde see laps 
siis jääb. »Muidugi minu«, otsustasin, 
sest minu kaela aeti kõik need vas- 
tumeelsemad tööd: tuletegemine, tan- 
guleeme valvamine ja palju muid 
sarnaseid asju. Ega teie tea, kui 
tülikas see tanguleeme valvamine on. 
Kui juures istud ja ootad, siis ta 
kuramus keema ei hakkagi, keerad 
aga selja, siis silmapilk keemas ja 
ots juba uksest väljas. Ja et sa teda 
veel nii kergesti kinni saaksid pi- 
dada, seda sul pole: kaitse või 
kümne kulbiga vastu, ikka kahab 
üle katla ääre maha. Külm vesi on 

viimane abinõu, ent selle ohtra tar- 
vitamise eest saad jälle emalt sa- 
gida, nii et teinekord isegi enam ei 
tea, mis sa vaene hing pead tegema: 
tuli kukub paja alt põrandale ja ajab 
igavest suitsu ja sädemeid, hoia, et 
tulekahi ei teki, leem pliidilsäriseb, 
kobrutab ja tõstab niisugust tossu, 
et iseennastki enam ei näe — üks 
igavene Paabeli segadus. Lapse 
hoidmine on aga tükk veel raske- 
mat tööd; selle raskusi ei jõua ära 
rääkidagi. 

Õnneks ei surnud Pärta selgi ööl 
ei saltserist ei väävlisulatisest, nii 
et mul ei pruukinud seda kõige pa- 
hemat karta. 


XII. 


Et Muhamed mäe juurde ei tul- 
nud, läks mägi Muhamedi juurde, 
või kuidas see ütlus üldse oligi. 
See aga oli kindel, et mitte Pärt 
Pärta juurde ei tulnud, enge Pärta 
Pärdi juurde läks. 

»Enne jooksis tema sinu järele, 
nüüd pead sina tema järele jooksma«, 
noomis ema. »Miks sa nii rumal olid 
ja ennast tema kätte andsid, nüüd 
ole eluaeg teise vang. Lasknud tema 
sinu järele jooksta, siis oleks otsus 
sinu käes olnud*. 

Hää oli öelda, ent mis see kõik 
aitas: mis tehtud, see tehtud, ega 
tehtut enam tagasi saa võtta. Tuli 
süda rindu võtta ja häda ja häbi teed 
vaeste-patuste tänavasse minna. 

Küll oli see raske: mitu pisarate- 
hoogu ta maksis, mitu —valuvingu 
välja võttis, aga lõpptulemus oli see, 
mis ta ikka pidi olema: mine manu 

ja mana, astu juurde ja hala, muu 
asi ei aita. Anti siis veel viimased 
õpetused, tuletati meelde kõik Taga- 
metsa -taadi tarkuse terad ja asuti 
siis teele, üks minema ja saama, 
teine minejat saatma. 

Ema saabus varsti, ent Pärtal ku- 
lus päevi. Küsisin mitu korda, mis 
asjast saanud, ei öeldud minu asi 
olevat. Mäletasin vaid, kuidas ta meilt 
läks: pää norus, kätel titemaimu- 
kene mähitult, jalad liikusid raskelt, 
nagu oleks neisse tina valatud ja 
mul hakkas kahju, väga kahju. Nii- 
viisi käisin mina, kui ma kuskil kü- 
las kauemini olin viibinud, kui ko- 
dust lubati, ja siis lõpuks ometi koju 
pidin minema, kuigi teadsin, et ko- 
dus mind tubli saun, paremal juhtu- 
misel peapesu ees 'ootab. Mis sest 
vaesest Pärtast ometigi sai, aruta- 
sin ma edasi. 

Ühel õhtul Uidas ometi * ürgas 
omal pool laulma: 

»See Mihkel ütles Märdile, 
et Pärta lääb iks Pärdile.. 
Ma kõnelesin Ellule, 

ta põrutas iks: »Veel sulle... « 

Siis Ell hakkaski põrutama. » Juba 
sul jälle see Pärta pääs ja EIl vaene 
käes! Kas sa ei pea kord oma lõugu 
ja ei jäta rahule neid, keda sul tar- 
vis puutuda pole!« 

Noh ega siis Uidak enam laul- 
nudki. Ent mind huvitas liiati see 
asi. Läksin ja hakkasin pärima, mis 
sest Pärta ja Pärdi loost siis õige 
välja tuli. Uidak muidugi jutustas 
omamoodi,  ilustades ja liialdades, 
nagu see ta viis, järgmist: 

»Kui see kuningatar siit mine- 
ma läks.,.« / 

»Miand* kuningatar? « 

»Pärta ikka. « 

»Mine, loll, egas see -kuninga- 
tar polnud.+ i 

»Ah, mis sa, poisike, tead ka!+ 

»No ikka tean«... 

»Ah tead. Hää küll, tea siis pääle, 
mis siis mul enam rääkida. « 

»Räägi ikka, räägi!“ 

»Ei räägi. * 

»Ole pai, räägi ikka.« 

»Kas veel ütled, et polnud ku- 
ningatar ?« 4 

»Ei ütle. « 

»Olgu's pääle.« Ja Uidak jatkas: 

»Kui see kuningatar siit minema 
läks, tuli tal esiteks minna läbi suure 
metsa. « 

»Ah läbi Matsila variku.« 


»Mis variku? See oli hiiglasuur 
laan, täis kõiksugu koletisi: hiigla- 
madusid — liimukaid (siis ma nae- 
ratasin) — mitte neid, kellega ahve- 
naid püütakse, enge säratseid suuri, 
kellega vallaskalu saab püüda. Jälle 
sa naerad — vallaskalu on Matsila 
vahekraavis ja neid püütaksgi just 
nende hiiglaliimukatega, õngeks on 

see suur konks, millega advokaat 
Varga-Kusti kohtuniku lõugade va- 
helt välja kiskus, ja õngenööriks 
Pikasilla parve köis.. .« 

»Olgu n'd pääle«, püüdsin Uidaku 
kõnevoolu takistada ja juttu õigeisse 
roobastesse = juhtida, »kuhu see 
Pärta siis jäi? « 

» Jällegi Pärta ?« 

»Või see kuningatar ikka.+ 

»Kuningatar = pääsis = õnnelikult 
kõigi kiskjate küüsist ja jõudis koopa 
juurde, milles nõiad Pärti kinni pi- 
dasid. « 

»Kas Pärt polnud kuningapoeg? « 

»Kes sulle seda lollust rääkis. 
Ei Pärt polnud kuningapoeg, oli Mat- 
sila Taaveti poode, mitte * poegki.« 

»Ja siis ?« 

»Mis, ja siis?! Mitte midagi, 
pole enam. Jäta mind rahule ja kasi 
minema!“ Teadsin, et Uidak oli kõva 
kui raud, kui teda mõnes asjas pa- 

handasid, ja ei hakanudki enam pääle 
ajama, vaid läksin. 

Korjasin kuuldusi, kuni asjast 
enamvähem selge pilt kujunes: 

Matsilas esmalt stseen, siis le- 
pitus ja nüüd Pärtal perekonnas ka, 
oma koht, kuigi mitte kõige hiilga- 
vam. Ei see enam meile tagasi tule! 

Ometi ükskord veel tuli Pärta 
meile. 

Tuli meid pulma kutsuma. Kõiki. 
Ka mind. Ka Uidakut. Ka Uidaku 
Peedut. Naljakas inimene! »Tulge, 
ja tulge!« 

No me ikka läksime. 

Ma palju enam ei mäleta. Ring- 
mängu tegime. Laulsime. »See talu- 
poeg lakub naise«, kuuldus mulle. 
Imestasin, miks nad üksteist lakuvad. 
Pärast olid kõrvad nii kära täis, et 
koduvaikuseski pulmas arvasid ole- 
vat. Uidaku Peedu valetas mulle, 
kuidas ta pudeleid »näpanud=« ja tüh- 
jaks joonud. Ma valetasin vastu kah. 
Suurendasime võetud pudelite arvu, 
et üksteist üle trumbata. Kui juba 
tuhandeni jõudsime, lakkasime, sest 
edasi meie arvude rida ei ulatunud. 

Siis Uidaku Peedu tõi välja oma 
viimase trumbi, kuidas ta tüdruku 
kaisus maganud. Selle kohta ei tead- 
nud ma midagi öelda, ja nii jäigi 
võit temale. On edaspidigi ses asjas 
jäänud: Uidaku Peedul juba suur pere, 
mul pole maimukestki. 

Pärta päris kord, millal ma tema 
tütrele kosja tulevat. Ma ei osanud 
midagi vastata. Viibisin mõtetega 
nii väga endiseis ajus, kuldsel elu- 


koidikul: 


Kui palju on sestsaadik teisene- 
nud, kui palju endiste read harve- 
venenud. Ei oska öeldagi. Pea tuleb 
aeg, kus isegi kaon rivist ja unus- 
tusse vaibun. Vahest ongi nii parem, 
et inimene üksikuna elurännaku lõ- 
petab ja mullaks variseb kui samb- 
lavarreke sügava laane põlises pi- 
meduses. 


Või ehk siiski?. . . 


Lõpp. 

